qundao/data-zh-poetry huggingface dataset:
摸鱼子明初赋摸鱼子寿予，既次其韵，而可
作者：许有壬
朝代：元

买陂塘旋载杨柳，归来此是先务。他乡故里都休校，旧雨不如今雨。鸿在渚。笑尔尚南飞，吾已安孤屿。黄花解语。道人老宜秋，身安耐酒，此正有真趣。銮坡路，大手深惭燕许。超腾又悖钟吕。但求闲澹如元亮，却恨诗多奇句。倾绿醑。底须按，乐天池上霓裳谱。休论往古。有三日重阳，约君同醉，老子筑西圃。
摸鱼子次明初为寿韵
作者：许有壬
朝代：元

算驱驰三十余岁，只将光景虚度。野云本是无心物，办得几多霖雨。还自许。量绵力粗才，犹可松筠主。天方见与。把村落溪山，风烟朝夕，着在最佳处。青年志，万一容裨当宁。何惭与哙为伍。归来千仞冈头看，却笑瓮天飞舞。方学圃。要摘我园蔬，细和渊明句。＊＊醉语。道咫尺重阳，登高落帽，休竞汨罗渡。
摸鱼子次郭子敬祭酒同赏牡丹韵
作者：许有壬
朝代：元

记花王旧时名品，共传姚魏黄紫。洛阳种植雄天下，何日移根来此。青镜里，任淡抹浓妆，莫挽春衫比。人间四美。更天遣舒郎，等闲一赋，千载共心醉。清平调，漫与东风料理。繁华能扰天纪。沉香亭上无人恨，流入锦江春水。安故里。又何似吾侪，聊复尊＊耳。清歌且止。怕檀板无知，多娇不耐，惊得彩云起。
摸鱼子洹堂盆池红日莲开，予适卧病城居，
作者：许有壬
朝代：元

者方未已，喜而赋此笑当年柏台兰省，四时风景孤负。归来幸得身无事，底又匆匆朝暮。心口语。是传癖诗＊，常把芳辰误。夜来风雨。早练＊云飘，红衣霞卷，香滴翠杯露。司花手，无限芳妍留住。凝汝为我延伫。姑仙绰约如冰雪，次第相从微步。天不妒。便失却东隅，尽有桑榆路。人间尘土。看太华峰头，花开十丈，吾老尚能去。
摸鱼子登洞庭湖连天楼，和刘光远韵
作者：许有壬
朝代：元

问楼头几多烟景，长风千里吹送。洞庭岛屿留残雪，依约玉龙飞动。天故综。要老子南来，添得诗囊重。遥山翠耸。更淡淡斜阳，萧萧落木，感慨古今共。人间世，何处祥麟威凤。繁华一枕春梦。江湖无限闲风月，待我往来吟弄。君莫痛。看起舞纷纷，踏破中宵瓮。深杯自捧。便唤起湘累，汩罗江上，沉醉是奇供。
摸鱼子赋玉簪，用明初韵
作者：许有壬
朝代：元

笑人间衮＊何物，此花良贵天与。倚阑瘦立亭亭玉，刻画一生清苦。人有语。道不出蓝田，岂是真才具。山人告汝。正蓬鬓萧疏，不胜冠冕，真者亦投去。洹溪水，洗尽眼中尘土。天葩静看齐吐。冰壶凉月天如水，尘柄肯论夷甫。翁醉舞。任蕞尔寰区，共讶山中许。搔风沐雨。且受用清香，古今多少，富贵草头露。
摸鱼子赋鸡冠花，用明初韵
作者：许有壬
朝代：元

笑山人木鸡心事，年来敛＊藏距。幽花细草聊娱目，小圃更无闲土。膏泽溥。岂天为司晨，偏与钟奇古。无人起舞。对寂寂园池，萧萧风雨，竦立为谁怒。三生梦，犹绕尸乡栖处。昂然几欲掀举。＊丹蹙锦头颅好，叶叶旧时毛羽。天已许。待海日升时，飞上桃都树。人间凝伫。看叫白东方，却来平地，千载不容腐。
新秋即事
作者：许有壬
朝代：元

莫蹋苍苔破，茨门昼亦关。林风秋入树，波日晚摇山。原野苍茫外，烟霏指顾间。更须安一榻，月夜不须还。
无题
作者：许有壬
朝代：元

去年曾约牡丹开，同向花前把一杯。今日花开人不见，对花无语却归来。
时雨忽降簿书甚稀独坐王可矩右司有诗次其韵
作者：许有壬
朝代：元

翠樾云深百鸟鸣，彤闱如水嫩凉生。雨声自与诗有约，天巧岂容人强名。万里秋风黄鹄梦，五湖春水白鸥盟。年来不用愁华发，尚有观山老眼明。西厅东阁总诗鸣，天籁相关触处生。京国故人多老病，洛阳才子独声名。风云幸际文昌运，松柏休忘岁晚盟。他日江湖携手去，尽渠蚊睫有焦明。
时雨忽降簿书甚稀独坐王可矩右司有诗次其韵·其一
作者：许有壬
朝代：元
体裁：七言律诗

翠樾云深百鸟鸣，彤闱如水嫩凉生。雨声自与诗有约，天巧岂容人强名。万里秋风黄鹄梦，五湖春水白鸥盟。年来不用愁华发，尚有观山老眼明。
时雨忽降簿书甚稀独坐王可矩右司有诗次其韵时雨忽降簿书甚稀独坐王可矩右司有诗次其韵·其二
作者：许有壬
朝代：元
体裁：七言律诗

西厅东阁总诗鸣，天籁相关触处生。京国故人多老病，洛阳才子独声名。风云幸际文昌运，松柏休忘岁晚盟。他日江湖携手去，尽渠蚊睫有焦明。
春从天上来·祝一斋大参寿
作者：许有壬
朝代：元

自古英雄。试倒指，谁能廊庙雍容。相君此遇，风虎云龙。光掩前后诸公。正天开治运，□□力、启沃宸衷。况平生，把诗书礼乐，烂入胸中。当年侧闻先德，只一语唤起，万室春风。桂树成丛。棣华联萼，总是旧日阴功。怪昨宵雪霁，烟光薄、生意浮空。我来为寿，相朝何似，维岳维嵩。
春从天上来祝一齐大参寿
作者：许有壬
朝代：元

自古英雄。试倒指，谁能廊庙雍容。相君此遇，风虎云龙。光掩前后诸公。正天开治运，□□力、启沃宸衷。况平生，把诗书礼乐，烂入胸中。当年侧闻先德，只一语唤起，万室春风。桂树成丛。棣华联萼，总是旧日阴功。怪昨宵雪飘，烟光薄、生意浮空。我来为寿，相朝何似，维岳维
春日漫述
作者：许有壬
朝代：元

竹几蒲团懒最宜，不知花影隔窗移。邻翁忽报小瓮熟，老子坐忘成坐驰。
晚过韶州
作者：许有壬
朝代：元

世去重华远，名偕二石存。溪寒清见底，榕老乱垂根。野色偏宜晚，民居仅似村。曲江人已矣，楚些拟招魂。
望月婆罗门引
作者：许有壬
朝代：元
体裁：词

人家十万，春风先到使君家。天公更助芳华。尽把楼台粉泽，琼树映横斜。要歌宜白雪，暖借流霞。吴姬赵娃。乱银烛、影交加。不放行云归去，敲碎红牙。可怜杜老，肯飞送、江头只岸花。争似我、夜醉长沙。
望月婆罗门引
作者：许有壬
朝代：元

紫宸朝罢，东风吹到谪仙家。貂裘抖擞尘沙。一室窗明几净，人境独清华。有息斋名画，殿帅高茶。主人意佳。道分手、即天涯。何事相逢不饮，戚戚嗟嗟。黄封旋拆，有鹅腊、鸡朐与兔羓。公不饮、孤负梅花。
望月婆罗门引偕王仁甫左丞、贾伯坚左司，
作者：许有壬
朝代：元

酌。廷秀求词，醉中赋此紫宸朝罢，东风吹到谪仙家。貂裘抖擞尘沙。一室窗明几净，人境独清华。有息斋名画，殿帅高茶。主人意佳。道分手、即天涯。何事相逢不饮，戚戚嗟嗟。黄封旋拆，有鹅腊、鸡朐与兔＊。公不饮、孤负梅花。
望月婆罗门引雪夜宴长沙班良辅家，时为湖
作者：许有壬
朝代：元

人家十万，春风先到使君家。天公更着芳华。尽把楼台粉泽，琼树映横斜。要歌宦白雪，暖借流霞。吴姬赵娃。乱银烛、影交加。不放行云归去，敲碎红牙。可怜杜老，肯飞送、江头只岸花。争似我、夜醉长沙。
木兰花慢
作者：许有壬
朝代：元

渺西风天地，拂吟袖，出重城。正秋满名园，松枯石润，竹瘦霜清。扁舟采菱歌断，但一泓寒碧画桥平。放眼奇观台上，太行飞入檐楹。主人声利一毫轻。爱客见高情。便芡剥骊珠，莲分冰茧，酒注金瓶。风流故家文献，况登高能赋有诸甥。清露堂前好月，多应喜我留名。
木兰花慢·和杜德常中秋韵
作者：许有壬
朝代：元
体裁：词

叹流光如水，又分破，一年秋。奈妒雨痴云，良宵佳节，不遂登楼。山川满前图画，幸故乡无复有新愁。风物催成老境，乾坤付与双眸。几年京国苦淹留。今得赋归休。况天柱峰头，清辉好在，氛翳俱收。身闲更逢全景，是腰钱骑鹤上扬州。明日霜天红树，绝胜芦叶汀洲。
木兰花慢·和陈彦章暮春即事韵
作者：许有壬
朝代：元

问东君何意，来几日，便言归。怅衰病襟怀，暄妍景物，正欲相依。狂风不知人苦，遣万红千紫一时飞。却见杨花才思，闲来萦绊晴晖。可人应试纻罗衣。底事雁书稀。望故里关河，云林杳霭，烟水霏微。多情已无聊赖，更扁舟孤负鳜鱼肥。想见洹溪松竹，绿阴笼满苔矶。
木兰花慢·次白公岩为寿韵
作者：许有壬
朝代：元

记青年充赋，曾射策，对严宸。便暮省朝台，才离管辖，又掌丝纶。狂愚岂胜时用，幸扁舟归去早知津。一任无钱使鬼，犹能有笔通神。交游萍水百年身。襟袂几回分。正雪后花前，江东渭北，嗟我怀人。澶渊召棠成颂，肯推扬余韵颂庄椿。老矣甘心伏枥，天衢行看翔麟。
木兰花慢·次白公岩为寿韵
作者：许有壬
朝代：元
体裁：词

记青年充赋，曾射策，对严宸。便暮省朝台，才离管辖，又掌丝纶。狂愚岂胜时用，幸扁舟归去早知津。一任无钱使鬼，犹能有笔通神。交游萍水百年身。襟袂几回分。正雪后花前，江东渭北，嗟我怀人。澶渊召棠成颂，肯推扬馀韵颂庄椿。老矣甘心伏枥，天衢行看翔麟。
木兰花慢·次韵薛寿夫见寄
作者：许有壬
朝代：元
体裁：词

笑予生多癖，非酒病，即书囚。任世态翻腾，亥讹成豕，沈变为尤。中条有亭无恙，论三休吾更早宜休。方外青山故在，镜中白发新收。天风锵佩下琼楼。心事付东流。向一壑云深，三年梦熟，八表神游。渊明苦无多语，只高标千古邈难俦。老子新衔自署，醉乡谈笑封侯。
木兰花慢·次韵马廷彦山居
作者：许有壬
朝代：元
体裁：词

羡山人结屋，腰碧涧，面丹崖。问桂有馀香，槐多拥翠，谁种谁栽。几年力田勤学，是庆源先世有人开。乐地夏弦春诵，浮云暮省朝台。半生奔走负山斋。何地不尘埃。叹老病才归，乡邻幸恕，不忍挤排。白眉故人多事，似东门偏更道贤哉。但有黄鸡白酒，老夫不倦频来。
木兰花慢和杜德常中秋韵
作者：许有壬
朝代：元

叹流光如水，又分破，一年秋。柰妒雨痴云，良宵佳节，不遂登楼。山川满前图画，幸故乡无复有新愁。风物催成老境，乾坤付与双眸。几年京国苦淹留。今得赋归休。况天柱峰头，清辉好在，氛翳俱收。身闲更逢全景，是腰钱骑鹤上扬州。明日霜天红树，绝胜芦叶汀洲。
木兰花慢和陈彦章暮春即事韵
作者：许有壬
朝代：元

问东君何意，来几日，便言归。怅衰病襟怀，暄妍景物，正欲相依。狂风不知人苦，遣万红千紫一时飞。却见杨花才思，闲来萦绊晴晖。可人应试＊罗衣。底事雁书稀。望故里关河，云林杳霭，烟水霏微。多情已无聊赖，更扁舟孤负鳜鱼肥。想见洹溪松竹，绿阴笼满苔矶。
木兰花慢次白公严为寿韵
作者：许有壬
朝代：元

记青年充赋，曾射策，对严宸。便暮省朝台，才离＊辖，又掌丝纶。狂愚岂胜时用，幸扁舟归去早知津。一任无钱使鬼，犹能有笔通神。交游萍水百年身。襟袂几回分。正雪后花前，江东渭北，嗟我怀人。澶渊召棠成颂，肯推扬余韵颂庄椿。老矣甘心伏枥，天衢行看翔麟。
木兰花慢次韵薛寿夫见寄
作者：许有壬
朝代：元

笑予生多癖，非酒病，即书囚。任世态翻腾，亥讹成豕，沉变为尤。中条有亭无羔，论三休吾更早宜休。方外青山故在，镜中白发新收。天风锵佩下琼楼。心事付东流。向一壑云深，三年梦熟，八表神游。渊明苦无多语，只高标千古邈难俦。老子新衔自署，醉乡谈笑封侯。
木兰花慢次韵马廷彦山居
作者：许有壬
朝代：元

羡山人结屋，腰碧涧，面丹崖。问桂有余香，槐多拥翠，谁种谁栽。几年力田勤学，是庆源先世有人开。乐地夏弦春诵，浮云暮省朝台。半生奔走负山斋。何地不尘埃。叹老病才归，乡邻幸恕，不忍挤排。白眉故人多事，似东门偏更道贤哉。但有黄鸡白酒，老夫不倦频来。
木兰花慢秦淮，次汤碧山教授韵
作者：许有壬
朝代：元
体裁：词

问东来何处，控吴越，壮江淮。爱十里萦纡，水云图画，鼓吹风雷。回头下临无地，尽朱楼迢隔倚天开。酒旆高悬别浦，绣帘低拂长桅。疏狂常与世情乖。胜地却须来。漫怀古长歌，后庭花落，斜日潮回。伤心旧时明月，照凄凉亡国恨无涯。为问水边鸥鹭，人间几梦庭槐。
木兰花慢至大戊申八月二十五日，同疏仙万
作者：许有壬
朝代：元

云左丞未老休致，指清露堂扁，命予二人分赋长短句，予得清字，皆即席成章，喜甚，榜之堂上。疏仙其甥也，后更号酸齐云渺西风天地，拂吟袖，出重城。正秋满名园，松枯石润，竹瘦霜清。扁舟采菱歌断，但一泓寒碧画桥平。放眼奇观台上，太行飞入檐楹。主人声利一毫轻。爱客见高情。便芡剥骊珠，莲分冰茧，酒注金瓶。风流故家文献，况登高能赋有诸甥。清露堂前好月，多应喜我留名。
李伯徵中丞奉东宫命作椎结请纪其故以百字颂而祝之
作者：许有壬
朝代：元

总角习义方，结发事明主。栉纵豸且貂，勤劳几寒暑。青皇一顾中，遂与国人伍。区别垂鬒云，岐分戢鸦羽。昔我秋谷公，爬搔净寰宇。象贤实无愧，冠服俨前矩。愿言寿而康，三握勿为苦。他年麟阁上，雪鬓照簪组。何用拭肝石，道贵随所处。老我任飞蓬，歌诗美绳武。
李将军画马用班彦功韵
作者：许有壬
朝代：元

真龙幻出笑谈间，想像初离十二闲。只恐风雷终变化，九天飞去几时还。
李惟中学士自西台侍御召入以未央宫瓦砚为贶作此谢之
作者：许有壬
朝代：元

汉家作宫法紫微，金铺玉户明华榱。甄官陶瓦极能事，铅丹细捣咸阳泥。一朝神雀去不返，秋风禾黍惊离离。谷陵且变此宜尽，一二时出农夫犁。人间购求作珍玩，洗刷篆籀分毫釐。西台执法好事者，砻磨为砚尤瑰奇。体呈全璧径尺许，沼开新月才一眉。坚如铁石润如玉，墨声瑟瑟松风吹。惠然匣送感高义，但惜所与非所宜。公才真是谪仙裔，善事利器方相资。嗟予芜学忝词馆，虽有此器无能为。世传铜雀亦佳品，搜刔黄壤今无遗。高皇垂统四百载，老瞒何物敢等夷。爱人屋上乌亦好，况兹适用逾端溪。楮生毛颖贺得友，坐令几案增光辉。代言挥制固多愧，玉堂风月犹能诗。
李陵台
作者：许有壬
朝代：元

李陵台下驻分台，红药金莲遍地开。斜日一鞭三十里，北山飞雨逐人来。
杜子美象
作者：许有壬
朝代：元

删后骚馀代有闻，集成惟许杜陵人。凭谁寄语沿流者，流到江西不是春。
林虑南楼
作者：许有壬
朝代：元

西山为我晓烟开，正尔癃钟造物哀。更欲细看阴岭雾，老龙将雨出山来。
柳梢青
作者：许有壬
朝代：元

窗对晴岚。门临流水，坐阅归帆。为口劳心，雪犹烧笋，霜便分柑。酒香梅下茅庵。就湖置、新鱼满篮。梦记当年，此皆身享，好个江南。
柳梢青老病客燕，真正经艰岁，口腹甚窘，
作者：许有壬
朝代：元

诵秦少游柳梢青乐府，依其调作俚曲以遣兴。南方适口多品，此则记予之篇嗜而多用者，可行盖亦知味，请同赋，资一笑云窗对晴岚。门临流水，坐阅归帆。为口劳心，雪犹烧＊，霜便分柑。酒香梅下茅庵。就湖置、新鱼满篮。梦记当年，此皆身享，好个江南。首及许桢步韵四首并删去另录。
横山有高竹楼别业留信宿始归
作者：许有壬
朝代：元

酒香牲腯主人归，正是猿惊鹤怨时。梅影小池春入画，竹声虚阁夜催诗。世间真乐无多事，身外浮名只费辞。他日结茅容我隐，一章先当买山赀。
横浦登舟
作者：许有壬
朝代：元

南征殊不恶，乐事总相关。马上行思句，舟中卧看山。尽收烟景去，满载月明还。何往不自得，浩歌天地间。
次和可行乡友具宴谩成
作者：许有壬
朝代：元

相望不隔一牛鸣，尊俎过从见至情。荷露清涵芳酒气，松云寒遏艳歌声。高车驷马初无意，白酒黄鸡旧有盟。醉脱乌纱从露顶，绝胜前日缚尘缨。
次和可行赴圭塘
作者：许有壬
朝代：元

卜筑何如履道坊，千红万绿浸银塘。要回衰境为全盛，却使閒人号最忙。活水清围容膝屋，新篁高出及肩墙。烟霞遮断尘埃路，才觉山林白昼长。
次巴克实彦卿雪中见示韵六首
作者：许有壬
朝代：元

曚昽晓雾勒晨光，一样隆寒两月强。欲和阳春呵冻砚，老夫持酒手犹僵。残雪虚窗夜有光，小斋清话意差强。江南不寄梅花信，冷眼空看万水僵。东华射圃接天光，日日趋朝看晚强。白发无能思补报，肯矜霜简几人僵。曾向骚坛接步光，将虽云老尚兵强。莫言白战无英气，百足商蚷死不僵。晃朗江天炫日光，玉峰寒立斗高强。自然有类昌黎笔，籍湜谁能走且僵。谁因景物竞流光，为学终身贵自强。身立程家门下雪，从知寒气岂能僵。
次巴克实彦卿雪中见示韵六首·其一
作者：许有壬
朝代：元

曚昽晓雾勒晨光，一样隆寒两月强。欲和阳春呵冻砚，老夫持酒手犹僵。
次巴克实彦卿雪中见示韵六首·其三
作者：许有壬
朝代：元

东华射圃接天光，日日趋朝看晚强。白发无能思补报，肯矜霜简几人僵。
次巴克实彦卿雪中见示韵六首·其二
作者：许有壬
朝代：元

残雪虚窗夜有光，小斋清话意差强。江南不寄梅花信，冷眼空看万水僵。
次巴克实彦卿雪中见示韵六首·其五
作者：许有壬
朝代：元

晃朗江天炫日光，玉峰寒立斗高强。自然有类昌黎笔，籍湜谁能走且僵。
次巴克实彦卿雪中见示韵六首·其六
作者：许有壬
朝代：元

谁因景物竞流光，为学终身贵自强。身立程家门下雪，从知寒气岂能僵。
次巴克实彦卿雪中见示韵六首·其四
作者：许有壬
朝代：元

曾向骚坛接步光，将虽云老尚兵强。莫言白战无英气，百足商蚷死不僵。
次巴克实彦卿雪中见示韵六首中秋可行招饮因诵东坡明月明年何处看之句座中请明初可行各和其韵予得二首皆用三叠体仍命祯赋·其一
作者：许有壬
朝代：元
体裁：七言绝句

夜来风雨不成寒，似念幽人在考槃。老夫老态月应道，明镜明朝君自看。
次白公严韵谢其寄酒与柑
作者：许有壬
朝代：元

任城绿醑侑黄柑，远寄山中岂所堪。香雾噀人醒易解，不教飞梦到江南。
次贾伯坚左司寄来韵二首
作者：许有壬
朝代：元

酒来宛国注红香，鱼出凉亭荐雪肪。多病浪仙都□此，空哦清句嚼冰霜。赐沾炰凤玉脂香，大笑轻身服雁肪。华发侍臣归有日，鴐鹅先报一天霜。
次贾伯坚左司寄来韵二首·其一
作者：许有壬
朝代：元

酒来宛国注红香，鱼出凉亭荐雪肪。多病浪仙都□此，空哦清句嚼冰霜。
次贾伯坚左司寄来韵二首·其二
作者：许有壬
朝代：元

赐沾炰凤玉脂香，大笑轻身服雁肪。华发侍臣归有日，鴐鹅先报一天霜。
次韵可行记圭塘草木
作者：许有壬
朝代：元

吾家青牛君，伯仲龙矫矫。不似丁令威，暂来立华表。鬼神护斧斤，风霜几昏晓。摩挲左纽文，曾见陆为沼。徂徕以多贱，吾圃斯拔萃。远从他山移，清与幽境会。乐天才四十，栽尔已兴慨。吾年六十三，方期翠成盖。长公有名言，不可居无竹。仆仆斸苍苔，森森植寒玉。声来书幌清，阴入酒杯绿。何须更晚食，此君足当肉。苍官昔多事，乃与群鸟邻。何如在圭塘，亦胜居神囷。老根已作石，霜皮不成鳞。不用叹不遇，参军能写真。朝来花斩新，暮雨坠红湿。藤萝助奇观，罗帔层层碧。昌黎性苦隘，政尔要蒙羃。一笑问秋乎，还能诲人弈。披披青罗扇，敷阴圭塘阿。夏窗云影薄，秋枕雨声多。翰墨聊复尔，风霜其若何。休教近湖石，掩映美人歌。人生念慈亲，堂阶多树萱。忽随灵椿化，冥漠俱高骞。此忧讵可忘，肝摧不能言。对花差自慰，白头还抱孙。昔人避秦乱，川原多种桃。我幸遇明世，栽培胡自劳。看花食其实，为圃岂不遭。疏懒强鞭策，犹胜宅不毛。
次韵可行记圭塘草木·其一
作者：许有壬
朝代：元

吾家青牛君，伯仲龙矫矫。不似丁令威，暂来立华表。鬼神护斧斤，风霜几昏晓。摩挲左纽文，曾见陆为沼。
次韵可行记圭塘草木·其七
作者：许有壬
朝代：元

人生念慈亲，堂阶多树萱。忽随灵椿化，冥漠俱高骞。此忧讵可忘，肝摧不能言。对花差自慰，白头还抱孙。
次韵可行记圭塘草木·其三
作者：许有壬
朝代：元

长公有名言，不可居无竹。仆仆斸苍苔，森森植寒玉。声来书幌清，阴入酒杯绿。何须更晚食，此君足当肉。
次韵可行记圭塘草木·其二
作者：许有壬
朝代：元

徂徕以多贱，吾圃斯拔萃。远从他山移，清与幽境会。乐天才四十，栽尔已兴慨。吾年六十三，方期翠成盖。
次韵可行记圭塘草木·其五
作者：许有壬
朝代：元

朝来花斩新，暮雨坠红湿。藤萝助奇观，罗帔层层碧。昌黎性苦隘，政尔要蒙羃。一笑问秋乎，还能诲人弈。
次韵可行记圭塘草木·其八
作者：许有壬
朝代：元

昔人避秦乱，川原多种桃。我幸遇明世，栽培胡自劳。看花食其实，为圃岂不遭。疏懒强鞭策，犹胜宅不毛。
次韵可行记圭塘草木·其六
作者：许有壬
朝代：元

披披青罗扇，敷阴圭塘阿。夏窗云影薄，秋枕雨声多。翰墨聊复尔，风霜其若何。休教近湖石，掩映美人歌。
次韵可行记圭塘草木·其四
作者：许有壬
朝代：元

苍官昔多事，乃与群鸟邻。何如在圭塘，亦胜居神囷。老根已作石，霜皮不成鳞。不用叹不遇，参军能写真。
次黎东山凤栖别墅韵
作者：许有壬
朝代：元

风漪翠舞躬耕稻，云锦红酣手种花。策杖寻君迷不得，有书声处是君家。七里原头营别业，三间堂下有东篱。霜林不尽天如洗，都是山人未了诗。
次黎东山凤栖别墅韵·其一
作者：许有壬
朝代：元

风漪翠舞躬耕稻，云锦红酣手种花。策杖寻君迷不得，有书声处是君家。
次黎东山凤栖别墅韵·其二
作者：许有壬
朝代：元

七里原头营别业，三间堂下有东篱。霜林不尽天如洗，都是山人未了诗。
水木清华亭宴集十四韵并序
作者：许有壬
朝代：元

世禄推门阀，天墀几拜嘉。高情忘势利，大隐谢纷哗。朝市尘无染，蓬瀛路岂赊。眷言营别墅，初不远东华。画舸堂前过，青帘柳外斜。晴红迷菡萏，寒翠接蒹葭。挥麈风生座，扶筇雨压沙。萍开轻泛鸭，荷侧重擎蛙。只讶神仙府，谁知宰相家。宾朋玄圃玉，文采赤城霞。丽曲凝云表，仙妆炫水涯。添栽三径竹，递赏四时花。心事尊中物，人生海上槎。相逢须尽兴，明日各趋衙。
水调歌头
作者：许有壬
朝代：元
体裁：词

归欤正宜早，动也贵研几。夜深山月飞出，何地不扬辉。休说采山钓水，政尔切风批月，底用朵吾颐。万事一尊酒，身外复何为。笑年来，人与我，不相知。投林已分垂翅，犹劝九天飞。敢效归乡锦绣，且就盘铃傀儡，终日看儿嬉。但恐子掀举，谁与话襟期。
水调歌头·即席赠河南廉使高辛甫
作者：许有壬
朝代：元
体裁：词

徒阳记同署，三十四年过。朝台暮省踪迹，赢得鬓双皤。相别又逾一纪，百岁都能几见，尘事日蹉跎。今夕复何夕，旌节照山阿。笑年来，洹水上，试渔蓑。迂疏久厌城市，其奈故人何。浩荡云山烟水，寥落晨星霜木，如子已无多。邂逅一尊酒，忍负醉时歌。
水调歌头·胭脂井次汤碧山教授韵
作者：许有壬
朝代：元

他山一卷石，何意效时妆。天生偶然斑驳，兰麝不能香。甃作陈家宫井，浇出后庭玉树，直使国俱亡。故邑久眢废，陈迹草茫茫。叹人间，才璇室，又阿房。丽华鬒发如鉴，曾此笑相将。一旦江山瓶坠，犹欲夫妻同穴，甚矣色成荒。五色补天缺，万世仰娲皇。
水调歌头·胭脂井次汤碧山教授韵
作者：许有壬
朝代：元
体裁：词

它山一卷石，何意效时妆。天生偶然斑驳，兰麝不能香。甃作陈家宫井，浇出后庭玉树，直使国俱亡。故邑久眢废，陈迹草茫茫。叹人间，才璇室，又阿房。丽华鬒发如鉴，曾此笑相将。一旦江山瓶坠，犹欲夫妻同穴，甚矣色成荒。五色补天缺，万世仰娲皇。
水调歌头·题萧独清山水胜处
作者：许有壬
朝代：元

山水据全胜，消得独清人。神仙定在何处，此处可寻真。山有蓬莱气象，水有瀛洲风物，人是葛天民。玩得紫芝老，吟尽碧桃春。四时花，千日酒，一溪云。回头下望浊世，无地不红尘。忆昔乘轺江右，目断丹霞翠壁，底事走踆踆。今日送君语，聊聊自移文。
水调歌头即席赠河南廉使高辛甫
作者：许有壬
朝代：元

徒阳记同署，三十四年过。朝台暮省踪迹，赢得鬓双皤。相别又逾一纪，百岁都能几见，尘事日蹉跎。今夕复何夕，旌节照山阿。笑年来，洹水上，试渔蓑。迂疏久厌城市，其柰故人何。浩荡云山烟水，寥落晨星霜木，如子已无多。邂逅一尊酒，忍负醉时歌。
水调歌头和郑彦章韵
作者：许有壬
朝代：元
体裁：词

春来久无雨，都作艳阳天。天公素念民事，其忍秽良田。鞭起九渊浓睡，散作两间膏泽，生意发天然。听得老农语，大有是今年。玉堂深，金阙近，乱云烟。乾坤放眼无际，何物不鲜妍。休把圣功收敛，要使人心满慰，万事此为先。我老归农好，宜买潞河船。
水调歌头庚寅秋，即席次可行见寿韵
作者：许有壬
朝代：元

归欤正宜早，动也贵研几。夜深山月飞出，何地不扬辉。休说采山钓水，正尔切风批月，底用朵吾颐。万事一尊酒，身外复何为。笑年来，人与我，不相知。投林已分垂翅，犹劝九天飞。敢效归乡锦绣，且就盘铃傀儡，终日看儿嬉。但恐子掀举，谁与话襟期。
水调歌头胭脂井次汤碧山教授韵
作者：许有壬
朝代：元

他山一卷石，何意效时妆。天生偶然斑驳，兰麝不能香。＊作陈家宫井，浇出后庭玉树，直使国俱亡。故邑久眢废，陈迹草茫茫。叹人间，才璇室，又阿房。丽华＊发如鉴，曾此笑相将。一旦江山瓶坠，犹欲夫妻同穴，甚矣色成荒。五色补天缺，万世仰娲皇。
水调歌头题萧独清山水胜处
作者：许有壬
朝代：元

山水据全胜，消得独清人。神仙定在何处，此处可寻真。山有蓬莱气象，水有瀛洲风物，人是葛天民。＊得紫芝老，吟尽碧桃春。四时花，千日酒，一溪云。回头下望浊世，无地不红尘。忆昔乘轺江右，目断丹霞翠壁，底事走＊＊。今日送君语，聊聊自移文。
水龙吟
作者：许有壬
朝代：元

五云飞出蓬莱，天香散满人间世。龙翔凤翥，千龄一遇，明良庆会。节钺重来，士民腾喜，山川增气。想四方地远，九重心切，都要见、闾阎事。寤寐天颜咫尺，袅秋风、一鞭归骑。昔年勋业，乌台倚重，紫垣虚位。自顾疏庸，资身无策，敢论经费。但儒酸不改，作咸充赋，助和羹味。
水龙吟
作者：许有壬
朝代：元

几年三到三台，往年不似今年好。故人云集，远山屏列，蔚蓝清晓。赵舞燕歌，一时奇绝，百壶倾倒。对山川如昔，风烟不减，但人比、当时老。放眼秋容无际，碧澄澄、雁天霜早。曹瞒事业，悠悠斜日，茫茫衰草。为问漳流，古来豪杰，浪淘多少。有建安遗瓦，张吾笔阵，把奸雄扫。
水龙吟
作者：许有壬
朝代：元
体裁：词

历观今古名臣，求如公者人能几。平生勋业，行其无事，一诚而已。方信名言，臣门如市，臣心如水。政乾坤清晏，飘然高蹈，非明哲、安能此。太古岁寒松柏，尽春风、闹开桃李。傅岩霖雨，苏门风月，无非天理。莫讶求闲，从来老眼，阅人多矣。待他年，凤诏九重重下，为苍生起。
水龙吟
作者：许有壬
朝代：元
体裁：词

结楼高倚晴空，人间何限思亲处。白云谁遣，等闲出岫，悠悠来去。本是无心，宁知下土，有人延伫。怅芒烟衰草，九原难作，空目断、邱陵树。见说大鹏变化，趁扶摇、又抟云路。朱帘画栋，关山绵邈，梦魂良苦。两字行藏，百年忠孝，致君荣祖。待更驱屏翳，溥为霖雨，继商家傅。
水龙吟·历观今古名臣
作者：许有壬
朝代：元

历观今古名臣，求如公者人能几。平生勋业，行其无事，一诚而已。方信名言，臣门如市，臣心如水。正乾坤清晏，飘然高蹈，非明哲、安能此。太古岁寒松柏，尽春风、闹开桃李。傅岩霖雨，苏门风月，无非天理。莫讶求闲，从来老眼，阅人多矣。待他年，凤诏九重重下，为苍生起。
水龙吟·喜雨用郑彦章韵
作者：许有壬
朝代：元

四郊禾稼如云，方惊数日甘霖好。吾皇有德，老天能事，非因人祷。一夜风雷，玄云撩乱，银河倾倒。问田间消息，年年气象，更催得、秋成早。压尽东华尘土，湛冰壶、九重清晓。晴光渐放，瀛洲波定，御沟声小。绿野春回，黄扉昼静，篆烟萦绕。愿鱼羹有饭，避贤归去，向山林老。
水龙吟·寿静公右平章
作者：许有壬
朝代：元

一生白浪红尘，得归才见乾坤阔。三升无分，如何料理，文园消渴。衰病禁持，不教杖履，经丘寻壑。记平生怀抱，曾逢恶处，都不似、今年恶。见说圭塘如旧，赖山英、好看猿鹤。梦中斗室，蠹残图史，尘凝铛杓。蟾桂香多，莫将长笛，等闲吹落。问嫦娥，我辈何时还又，享清平乐。
水龙吟·己丑中秋用韵
作者：许有壬
朝代：元

可翁点检形骸，关心六事今犹可。摩挲老眼，残编细读，小窗危坐。信手挥毫，云烟撩乱，波涛掀簸。笑蹒跚病足，登山不武，尚能踏、苔痕破。便腹还堪容酒，齿牙攻、脯殽蔬果。歌声到耳，宫商少误，肯教轻过。馋口如门，丁宁告戒，欲须坚锁。怕曲生徒众，众群然趋，入困风流我。
水龙吟·次前韵
作者：许有壬
朝代：元

此身就健宜闲，莫教七十才休致。招谗贾怨，声名烜赫，文章雄丽。三纪红尘，一簪华发，消磨豪气。有清泉白石，实闻吾语，吾衰矣、毋多事。世故真如嚼蜡，数年来、已知无味。寻常有句，人为宰相，闲方是贵。洹水秋清，无边风月，无穷天地。看奋髯箕踞，苍苔浊酒，为青山醉。
水龙吟·游三台
作者：许有壬
朝代：元

半生人海风波，谤书盈箧从文致。归来结构，且图跧伏，敢求华丽。朝暮娱人，水声山色，柳阴花气。笑彤闱紫闼，浮沉十载，更几载、成何事。好是西成咫尺，秫田风、已飘香味。安排小瓮，从今不怕，邻翁酒贵。更筑诗坛，陪君游刃，周旋余地。但有人来问，金銮旧话，便昏昏醉。
水龙吟·游三台
作者：许有壬
朝代：元
体裁：词

半生人海风波，谤书盈箧从文致。归来结构，且图跧伏，敢求华丽。朝暮娱人，水声山色，柳阴花气。笑彤闱紫闼，浮沉十载，更几载、成何事。好是西成咫尺，秫田风、已飘香味。安排小瓮，从今不怕，邻翁酒贵。更筑诗坛，陪君游刃，周旋馀地。但有人来问，金銮旧话，便昏昏醉。
水龙吟·至顺癸酉九日秋与亭赋
作者：许有壬
朝代：元

一亭飞出层霄，昔人似为登高办。双眸千里，茫茫宇宙，滔滔江汉。一片秋光，青山红树，断云斜雁。想人生尘世，难逢开口，但酬节、何多叹。细数年年今日，误清欢、半因羁宦。迩来心事，无惭猿鹤，更齐鹏鴳。华发新添，黄花任笑，乌纱频岸。且一尊倾倒，不须醉后，把茱萸看。
水龙吟·过黄河
作者：许有壬
朝代：元

浊波浩浩东倾，今来古往无终极。经天互地，滔滔流出，昆仑东北。神浪狂飙，奔腾触裂，轰雷沃日。看中原形胜，千年王气，雄壮势、隆今昔。鼓枻茫茫万里，棹歌声、响凝空碧。壮游汗漫，山川绵邈，飘飘吟迹。我欲乘槎，直穷银汉，问津深入。唤君平一笑，谁夸汉客，取支机石。
水龙吟·过黄河
作者：许有壬
朝代：元
体裁：词

浊波浩浩东倾，今来古往无终极。经天亘地，滔滔流出，昆仑东北。神浪狂飙，奔腾触裂，轰雷沃日。看中原形胜，千年王气。雄壮势、隆今昔。
鼓枻茫茫万里，棹歌声、响凝空碧。壮游汗漫，山川绵邈，飘飘吟迹。我欲乘槎，直穷银汉，问津深入。唤君平一笑，谁夸汉客，取支机石。
水龙吟予一病五十日始俞，因自点检，目视
作者：许有壬
朝代：元

。手可挥翰，足可步园，腹可容酒，齿可啮肉，耳可听歌，体禀素弱，今六十有七，而得所谓六可者，私自喜幸，戏成此曲。子之所慎疾也，乃深几年三到三台，往年不似今年好。故人云集，远山屏列，蔚蓝清晓。赵舞燕歌，一时奇绝，百壶倾倒。对山川如昔，风烟不减，但人比、当时老。放眼秋容无际，碧澄澄、雁天霜早。曹瞒事业，悠悠斜日，茫茫衰草。为问漳流，古来豪杰，浪淘多少。有建安遗瓦，张吾笔阵，把奸雄扫。
水龙吟喜雨用郑彦章韵
作者：许有壬
朝代：元

四邻禾稼如云，方惊数日甘霖好。吾皇有德，老天能事，非因人祷。一夜风雷，玄云撩乱，银河倾倒。问田间消息，年年气象，更催得、秋成早。压尽东华尘土，湛冰壶、九重清晓。晴光渐放，瀛洲波定，御沟声小。绿野春回，黄扉昼静，篆烟萦绕。愿鱼羹有饭，避贤归去，向山林老。
水龙吟寿静公右平章
作者：许有壬
朝代：元

一生白浪红尘，得归才见乾坤阔。三升无分，如何料理，文园消渴。衰病禁持，不教杖履，经丘寻壑。记平生怀抱，曾逢恶处，都不似、今年恶。见说圭塘如旧，赖山英、好看猿鹤。梦中斗室，蠹残图史，尘凝＊杓。蟾桂香多，莫将长笛，等闲吹落。问嫦娥，我辈何时还又，享清平乐。
水龙吟己丑中秋用韵
作者：许有壬
朝代：元

可翁点检形骸，关心六事今犹可。摩挲老眼，残编细读，小窗危坐。信手挥毫，云烟撩乱，波涛掀簸。笑蹒跚病足，登山不武，尚能踏、苔痕破。便腹还堪容酒，齿牙攻、脯肴蔬果。歌声到耳，宫商少误，肯教轻过。馋口如门，丁宁告戒，欲须坚锁。怕麴生徒众，群然趋入，困风流我。
水龙吟次前韵二首
作者：许有壬
朝代：元

此身就健宜闲，莫教七十才休致。招谗贾怨，声名＊赫，文章雄丽。三纪红尘，一簪华发，消磨豪气。有清泉白石，实闻吾语，吾衰矣、毋多事。世故真如嚼蜡，数年来、已知无味。寻常有句，人为宰相，闲方是贵。洹水秋清，无边风月，无穷天地。看奋髯箕踞，苍苔浊酒，为青山醉。
水龙吟游三台
作者：许有壬
朝代：元

半生人海风波，谤书盈箧从文致。归来结构，且图＊伏，敢求华丽。朝暮娱人，水声山色，柳阴花气。笑彤闱紫闼，浮沉十载，更几载、成何事。好是西成咫尺，秫田风、已飘香味。安排小瓮，从今人怕，邻翁酒贵。更筑诗坛，陪君游刃，周旋余地。但有人来问，金銮旧话，便昏昏醉。
水龙吟甲申七月二十六日，偕王居仁仲武小
作者：许有壬
朝代：元
体裁：词

洹堂半月三来，小庭日见添佳致。苍稂疏瘦，黄葵高洁，玉簪清丽。林影波光，新晴景物，嫩凉天气。对溪山如此，田园归去，除诗酒、浑无事。烂漫乡邻鸡黍，比当年、鼎烹加味。古今都说，浮云春梦，功名富贵。何事迷途，直临老境，才寻平地。把尘寰休问，菊花行绽，请重来醉。
水龙吟至顺癸酉九日秋与亭赋
作者：许有壬
朝代：元

一亭飞出层霄，昔人似为登高办。双眸千里，茫茫宇宙，滔滔江汉。一片秋光，青山红树，断云斜雁。想人生尘世，难逢开口，但酬节、何多汉。细数年年今日，误清欢、半因羁宦。迩来心事，无惭猿鹤，更齐鹏＊。华发新添，黄花任笑，乌纱频岸。且一尊倾倒，不须醉后，把茱萸看。
水龙吟赵伯宁中丞代祀淮浙，过维扬徵赋
作者：许有壬
朝代：元

五云飞出蓬莱，天香散满人间世。龙翔凤翥，千龄一遇，明良庆会。节＊重来，士民腾喜，山川增气。想四方地远，九重心切，都要见、闾阎事。寤寐天颜咫尺，袅秋风、一鞭归骑。昔年勋业，乌台倚重，紫垣虚位。自顾疏庸，资身无策，敢论经费。但儒酸不改，作咸充赋，助和羹味。
水龙吟过黄河
作者：许有壬
朝代：元

浊波浩浩东倾，今来古往无终极。经天亘地，滔滔流出，昆仑东北。神浪狂飙，奔腾触裂，轰雷沃日。看中原形胜，千年王气。雄壮势、隆今昔。鼓茫茫万里，棹歌声、响凝空碧。壮游汗漫，山川绵邈，飘飘吟迹。我欲乘槎，直穷银汉，问津深入。唤君平一笑，谁夸汉客，取支机石。
水龙吟题贾氏白云楼，次牧庵韵
作者：许有壬
朝代：元

结楼高倚晴空，人间何限思亲处。白云谁遣，等闲出岫，悠悠来去。本是无心，宁知下土，有人延伫。怅芒烟衰草，九原难作，空目断、丘陵树。见说大鹏变化，趁扶摇、又抟云路。朱帘画栋，关山绵邈，梦魂良苦。两字行藏，百年忠孝，致君荣祖。待更驱屏翳，溥为霖雨，继商家傅。
江城子
作者：许有壬
朝代：元
体裁：词

柳梢烟重滴春娇。傍天桥。住兰桡。吹暖香云，何处一声箫。天上广寒宫阙近，金晃朗，翠岧峣。谁家花外酒旗高。故相招。尽飘摇。我政悠然，云水永今朝。休道斜街风物好，才去此，便尘嚣。
江城子
作者：许有壬
朝代：元

柳梢烟重滴春娇。傍天桥。住兰桡。吹暖香云，何处一声箫。天上广寒宫阙近，金晃朗，翠岧峣。谁家花外酒旗高。故相招。尽飘摇。我正悠然，云水永今朝。休道斜街风物好，才去此，便尘嚣。
江城子次韵
作者：许有壬
朝代：元
体裁：词

懒于沙鸟拙于鸠。为无求。得无忧。底事疏狂，却效子长游。毕竟无求何用出，求不得，亦宜休。西风真解酿羁愁。试登楼。望南州。黄叶疏云，摇荡一川秋。更被谁家多事笛，吹不尽，思悠悠。
江城子饮海子舟中，班彦功招饮斜街，以此
作者：许有壬
朝代：元

柳梢烟重滴春娇。傍天桥。住兰桡。吹暖香云，何处一声箫。天上广寒宫阙近，金晃朗，翠＊＊。谁家花外酒旗高。故相招。尽飘摇。我正悠然，云水永今朝。休道斜街风物好，才去此，便尘嚣。
沁园春
作者：许有壬
朝代：元
体裁：词

俯仰乾坤，傲睨羲皇，优游快哉。看平湖秋碧，净随天去，乱峰烟翠，飞入窗来。鸿鹄翱翔，云霄寥廓，斥鴳蓬蒿莫见猜。门常闭，怕等闲踏破，满院苍苔。人间暮省朝台。奈乌兔堂堂挽不回。爱小轩月落，梦惊风竹，空江岁晚，诗到寒梅。两鬓清霜，一襟豪气，举世相知独此杯。京华客，问九街何处，堪避风埃。
沁园春
作者：许有壬
朝代：元

俯仰乾坤，傲睨羲皇，优游快哉。看平湖秋碧，净随天去，乱峰烟翠，飞入窗来。鸿鹄翱翔，云霄寥廓，斥鴳蓬蒿莫见猜。门常闭，怕等闲踏破，满院苍苔。人间暮省朝台。柰鸟兔堂堂挽不回。爱小轩月落，梦惊风竹，空江岁晚，诗到寒梅。两鬓清霜，一襟豪气，举世相知独此杯。京华客，问九街何处，堪避风埃。
沁园春
作者：许有壬
朝代：元

四海之间，难弟劣兄，白头二人。记昌期瑞旦，行年在卯，善门余庆，维岳生申。科第佳名，祠宗优秩，常奉天香降紫宸。身通贵，只贫安分定，老益书亲。简编不负辛勤。羡进德扬名迈等伦。任家无厚积，融融度日，诗多好句，蔼蔼回春。明月清风，交梨火枣，竹里行厨脯擘麟。吾何事，但问花携酒，专竞芳辰。
沁园春
作者：许有壬
朝代：元
体裁：词

四海之间，难弟劣兄，白头二人。记昌期瑞旦，行年在卯，善门馀庆，维岳生申。科第佳名，祠宗优秩，常奉天香降紫宸。身通贵，只贫安分定，老益书亲。简编不负辛勤。羡进德扬名迈等伦。任家无厚积，融融度日，诗多好句，蔼蔼回春。明月清风，交梨火枣，竹里行厨脯擘麟。吾何事，但问花携酒，专竞芳辰。
沁园春
作者：许有壬
朝代：元
体裁：词

弱冠离家，浪走人间，馀三十年。奈救时才短，虚尘政府，读书功少，深负经筵。风月西清，冰霜柏署，一岁中间漫几迁。君恩重，便不教覆餗，直许归田。丰碑高表洹阡。又飞上吴头万里船。把家传图史，拂除尘蠹，旧栽松竹，收贮云烟。大别嵯峨，鹄逢缥缈，尽在先生几案前。闲人事，但登楼小酌，闭户高眠。
沁园春
作者：许有壬
朝代：元

弱冠离家，浪走人间，馀三十年。柰救时才短，虚尘政府，读书功少，深负经筵。风月西清，冰霜柏署，一岁中间漫几迁。君恩重，便不教覆餗，直许归田。丰碑高表洹阡。又飞上吴头万里船。把家传图史，拂除尘蠹，旧栽松竹，收贮云烟。大别嵯峨，鹄逢缥缈，尽在先生几案前。闲人事，但登楼小酌，闭户高眠。
沁园春
作者：许有壬
朝代：元

有物庞然，乃牝而犁，山川舍诸。为老饕营□，因疏黄稚，平心酬德，忍怠青刍。方丈无功，万钱增害，茹饮方将笑穴居。桃林媪，幸日输甘湩，香泛流酥。老饕笑问长须。汝今似挏官不是奴。更题封谁调，聪明德祖，和浆且浣，消渴相如。火候冲融，春膏浓结，常遣韦囊似瓠壶。将军腹，问果谁相负，吾欲明书。
沁园春
作者：许有壬
朝代：元

采诗洹水，清秋兴来，不暇求工。致行云流水，虽违高古，亦无浮丽，更有佳人。韶音同韵，芝兰同气，笑高山□□□中。宰相倡酬，余力判酒，政兼花事。休教阮家三品，但身闲便。
沁园春
作者：许有壬
朝代：元

顶有丹砂，服具玄明，云胡作奴。想风霜搏击，不如一鹗，云霄变化，复愧双凫。尔雅无史，山经不志，多识惭予问学孤。今知汝，肯自为卑下，甘事勤劬。蟹奴鱼婢然乎。笑多事文人善矫诬。爱汝从仙侣，每能谦仰，日陪食饮，惟取残余。赤壁飞来，云龙放去，守舍应门属眇躯。无多语，似王家便了，有约休渝。
沁园春
作者：许有壬
朝代：元
体裁：词

顶有丹砂，服具玄明，云胡作奴。想风霜搏击，不如一鹗，云霄变化，复愧双凫。尔雅无史，山经不志，多识惭予问学孤。今知汝，肯自为卑下，甘事勤劬。蟹奴鱼婢然乎。笑多事文人善矫诬。爱汝从仙侣，每能谦仰，日陪食饮，惟取残馀。赤壁飞来，云龙放去，守舍应门属眇躯。无多语，似王家便了，有约休渝。
沁园春·临清舟中即席，次韩伯高见赠韵
作者：许有壬
朝代：元

草木无情，不问寒喧，开时便开。只黄花多事，偏怜隐逸，白头何补，愿避贤才。老友相逢，清谈绝倒，休校刘郎去后栽。尊中物，胜他年千里，漫寄寒梅。神仙合住蓬莱。柰老母思儿忍不回。任耿庄槐老，休为痴梦，梅家酒熟，且浣愁怀。渭北江东，暮云春树，何日扁舟更此来。公知否，便连朝觞咏，能几徘徊。
沁园春·临清舟中即席，次韩伯高见赠韵
作者：许有壬
朝代：元
体裁：词

草木无情，不问寒暄，开时便开。只黄花多事，偏怜隐逸，白头何补，愿避贤才。老友相逢，清谈绝倒，休校刘郎去后栽。尊中物，胜他年千里，漫寄寒梅。神仙合住蓬莱。奈老去思儿忍不回。任耿庄槐老，休为痴梦，梅家酒熟，且浣愁怀。渭北江东，暮云春树，何日扁舟更此来。公知否，便连朝觞咏，能几徘徊。
沁园春·寿同馆虎贲百夫长邓仁甫
作者：许有壬
朝代：元
体裁：词

十载炎方，同饮汉江，同为转蓬。恨寻常会面，当年无分，三千馀里，此地相逢。宇宙英奇，幽并慷慨，肯事区区笔砚中。男儿志，要长枪大剑，谈笑成功。辕门醉卧秋风。看落日旌旗掩映红。爱朔云边雪，一声寒角，平沙细草，几点飞鸿。湖海情怀，金兰气谊，莫惜琼杯到手空。君知否，怕明朝回首，渭北江东。
沁园春·弱冠离家
作者：许有壬
朝代：元

弱冠离家，浪走人间，馀三十年。柰救时才短，虚尘政府，读书功少，深负经筵。风月西清，冰霜柏署，一岁中间漫几迁。君恩重，便不教覆＊，直许归田。丰碑高表洹阡。又飞上吴头万里船。把家传图史，拂除尘蠹，旧栽松竹，收贮云烟。大别嵯峨，鹄逢缥缈，尽在先生几案前。闲人事，但登楼小酌，闭户高眠。
沁园春·次张孟功韵
作者：许有壬
朝代：元

击楫中流，跃马长途，今非向年。叹故人万里，江东渭北，流光几度，雁后花前。鬓影星星，人情落落，恰念苏家负郭田。空惆怅，负清泉白石，布袜行缠。壶中浩荡瑶天。问清浊何须较圣贤。想尘埃狂走，难逢一笑，扶摇直上，且任孤骞。饭有鱼羹，储无甔石，何必千金学计然。君知否，但东山丑妇，也自婵娟。
沁园春·次班彦功韵
作者：许有壬
朝代：元
体裁：词

旅食京华，蜀道天难，邯郸梦回。笑白衣苍狗，悠悠无定，黄尘赤日，扰扰何为。长铗休弹，瑶琴时鼓，倦鸟谁教强去来。衡门下，幸良辰良友，同酒同诗。功名少壮为期。奈身外升沉自不知。算人间难得，还丹大药，山中尽有，老树清溪。蕙帐云空，石田苔满，应被山灵怪去迟。春来也，向故园回首，归去休迷。
沁园春·老子当年
作者：许有壬
朝代：元
体裁：词

老子当年，壮志凌云，巍科起家。被尘嚣沸耳，鏖成重听，簿书眯眼、攻作昏花。天上归来，山中绝倒，部曲黄牛鼓吹蛙。闲宫好，判园丁牧竖，一日三衙。平生几度天涯。恰舣住飘飘泛海槎。向竹林苔径，时来教鹤，山泉石鼎，自为烹茶。庭下花开，楼头雨霁，尽着春风笑鬓华。功名事，问西山爽气，多少烟霞。
沁园春·送乡人高子翔次来韵
作者：许有壬
朝代：元

放眼芜城，北尽淮堧，东驰海门。叹故园遥隔，关山歧路，好怀深负，风月乾坤。邂逅佳人，笑谈清致，所见而今胜所闻。江湖乐，任提鹇絜鹭，翳凤骑麟。世间富贵浮云。也莫校箕山与渭滨。想抱关击柝、心期贤圣，耕田凿井，上有华勋。休道官卑，休嫌俸少，且喜诗成句句新。君归矣，问故园桃李，几度逢春。
沁园春临清舟中即席，次韩伯高见赠韵
作者：许有壬
朝代：元

草木无情，不问寒喧，开时便开。只黄花多事、偏怜隐逸、白头何老友相逢，清谈绝倒，休校刘郎去后栽。尊中物，胜他年千里，漫寄寒梅。神仙合住蓬莱。柰老母思儿忍不回。任耿庄槐老，休为痴梦，梅家酒熟，且浣溪怀。渭北江东，暮云春树，何日扁舟更此来。公知否，便连朝觞咏，能几徘徊。
沁园春以上周咏先据至正集七十九，补许有
作者：许有壬
朝代：元

采诗洹水，清秋兴来，不暇求工。致行云流水，虽违高古，亦无浮丽，更有佳人。韶音同韵，芝兰同气，笑高山□□□中。宰相倡酬，余力判酒，政兼花事。休教阮家三品，但身闲便（下缺）残词。
沁园春可行弟泰定甲子寿日，赋乐府沁园春
作者：许有壬
朝代：元

三十九年至正壬寅，同在京华，遇其寿日，语及旧作，遂再和前韵四海之间，难弟劣兄，白头二人。记昌期瑞旦，行年在卯，善门余庆，维岳生申。科第佳名，祠宗优秩，常奉天香降紫宸。身通贵，只贫安分定，老益书亲。简编不负辛勤。羡进德扬名迈等伦。任家无厚积，融融度日，诗多好句，蔼蔼回春。明月清风，交梨火枣，竹里行厨脯擘麟。吾何事，但问花携酒，专竞芳辰。
沁园春寿可行弟，次其见寿韵
作者：许有壬
朝代：元
体裁：词

天相吾家，箧笥无金，诗书有人。看发挥胸臆，辞锋凛凛，薰陶气质，韦佩申申。师友渊源，贤才衡鉴，胄馆光华近帝宸。男儿事，便尽输心力，难报君亲。读书第一当勤。只孝弟书中是大伦。况人生为学，百年在幼，田家得计，一岁惟春。科占龙头，名高雁序，好与皇家作凤麟。都休问，是地钟河岳，天应星辰。
沁园春寿同馆虎贲百夫长邓仁甫
作者：许有壬
朝代：元

十载炎方，同饮汉江，同为转蓬。恨寻常会面，当年无分，三千余里，此地相逢。宇宙英奇，幽并慷慨，肯事区区笔砚中。男儿志，要长枪大剑，谈笑成功。辕门醉卧秋风。看落日旌旗掩映红。爱朔云边雪，一声寒角，平沙细草，几点飞鸿。湖海情怀，金兰气谊，莫惜琼杯到手空。君知否，怕明朝回首，渭北江东。
沁园春次希孟韵，时召至通州，以病归。时
作者：许有壬
朝代：元
体裁：词

坎止流行，行止非人，何劳用心。羡枝巢居士，泥涂轩冕，时斋老子，城市山林。富贵何常，荣枯递转，惟有高名不陆沉。他休问，只清风一榻，多少黄金。神仙方外难寻。更可笑牛山泪满襟。且清尊素瑟，半庭花影，芒鞋竹枝，十里松阴。归去成辞，闲居留赋，梁父安能抱膝吟。迷途者，听云闲高唱，谁嗣鸿音。
沁园春次张孟功韵
作者：许有壬
朝代：元

击楫中流，跃马长途，今非向年。叹故人万里，江东渭北，流光几度，雁后花前。鬓影星星，人情落落，恰念苏家负郭田。空惆怅，负清泉白石，布袜行缠。壶中浩荡瑶天。问清浊何须较圣贤。想尘埃狂走，难逢一笑，扶摇直上，且任孤骞。饭有鱼羹，储无＊石，何必千金学计然。君知否，但东山丑妇，也自婵娟。
沁园春次王仲武为寿韵
作者：许有壬
朝代：元
体裁：词

彼寿而康，雁自能鸣，樗还不材。且光华老境，春风秋月、消磨旧梦，暮省朝台。倚伏相寻，穷通素定，轩冕于人果傥来。神仙远、有桃花流水，便到天台。云林都是亲栽。幸登览犹能矍铄哉。但携琴载酒，时时游戏，逢山见竹，处处安排。谏议无功，催科无政，烂醉何妨卧客怀。承平日，看英才用世，多少台莱。
沁园春次班彦功韵
作者：许有壬
朝代：元

旅食京华，蜀道天难，邯郸梦回。笑白衣苍狗，悠悠无定，黄尘赤日，扰扰何为。长铗休弹，瑶琴时鼓，倦鸟谁教强去来。衡门下，幸良辰良友，同酒同诗。功名少壮为期。柰身外升沉自不知。算人间难得，还丹大药，山中尽有，老树清溪。蕙帐云空，石田苔满，应被山灵怪去迟。春来也，向故园回首，归去休迷。
沁园春赋酪，次明初韵
作者：许有壬
朝代：元

有物庞然，乃牝而犁，山川舍诸。为老＊营□，因疏黄稚，平心酬德，忍怠青驺。方丈无功，万钱增害，茹饮方将笑穴居。桃林媪，幸日输甘＊，香泛流酥。老饕笑问长须。汝今似＊官不是奴。更题封谁调，聪明德祖，和浆且浣，消渴相如。火候冲融，春膏浓结，常遣韦囊似瓠壶。将军腹，问果谁相负，吾欲明书。
沁园春赋鹤奴，次马明初韵
作者：许有壬
朝代：元

顶有丹砂，服具玄明，云胡作奴。想风霜搏击，不如一鹗，
沁园春送乡人高子翔次来韵
作者：许有壬
朝代：元

放眼芜城，北尽淮＊，东驰海门。叹故园遥隔，关山歧路，好怀深负，风月乾坤。邂逅佳人，笑谈清致，所见而今胜所闻。江湖乐，任提＊＊鹭，翳凤骑麟。世间富贵浮云。也莫校箕山与渭滨。想抱关击析、心期贤圣，耕田凿井，上有华勋。休道官卑，休嫌俸少，且喜诗成句句新。君归矣，问故园桃李，几度逢春。
沁园春飞吟亭，和白玉蟾韵
作者：许有壬
朝代：元
体裁：词

少日飞腾，湖海奇胸，风云壮图。把人间远道，看为咫尺，眼前实地，认作虚无。酾酒中天，振衣千仞，尘世烟霞有几区。君山下，见洞庭清浅，欲问麻姑。故吾只是今吾。已深愧当年大丈夫。怅川流不息，直如逝者，天风高举，更有谁欤。鼎鼐何功，江山多幸，长铗归来食有鱼。神仙事，笑临邛道士，还在洪都。
沙湖道中
作者：许有壬
朝代：元

城居如坐井，出郭始知春。草色才翻烧，禽声便可人。远山来逦迤，羸马去逡巡。唤醒三年梦，东华足软尘。
浣溪沙
作者：许有壬
朝代：元

修黛横愁苦爱颦。赪霞乱玉更宜嗔。嗅香挼蕊柰何春。织就回文难会意，写成离字亦伤神。他年不及卷中人。
浣溪沙
作者：许有壬
朝代：元

修黛横愁苦爱颦。＊霞乱玉更宜嗔。嗅香＊蕊柰何春。织就回文难会意，写成离字亦伤神。他年不及卷中人。
浣溪沙
作者：许有壬
朝代：元

老境闲门昼不开。闲人庭院甚宜苔。打门诗债任渠催。千里有家频入梦，一春无酒可开怀。心宽随处是蓬莱。
浣溪沙·护圣李泠舟
作者：许有壬
朝代：元

花露浓沾桂棹香。柳风轻拂葛衣凉。放歌深入水云乡。荷叶杯中倾绿醑，瓜皮船上载红妆。都堂何似住溪堂。
浣溪沙·游善应
作者：许有壬
朝代：元
体裁：词

崖上留题破紫烟。岩前瀹茗挹清泉。烂游三日酒如川。有水有山高士宅，无风无雨小春天。人间真见地行仙。
浣溪沙游善应
作者：许有壬
朝代：元

崖上留题破紫烟。岩前沦茗挹清泉。烂游三日酒如川。有水有山高士宅，无风无雨小春天。人间真见地行仙。
清平乐
作者：许有壬
朝代：元

赏梅观竹。不暇镵黄独。白玉吹香连碧玉。富杀山人林谷。几年行路艰难。眼明今日重看。便结岁寒心友，休教梦到槐安。
清平乐·天寒日暮
作者：许有壬
朝代：元
体裁：词

天寒日暮。百绕梅花树。万斛清香藏不住。都在一花开处。可怜月堕霜飞。不知疏影来时。谁报云川老子，翠禽先在南枝。
清平乐·登北山阁
作者：许有壬
朝代：元

钟山高处。又结层楼住。山自苍苍江自去。万景一时收聚。平生湖海诗豪。更倾五斗香醪。不信人间好句，不教驱入霜毫。
清平乐·赏梅观竹
作者：许有壬
朝代：元

赏梅观竹。不暇才黄独。白玉吹香连碧玉。富杀山人林谷。几年行路艰难。眼明今日重看。便结岁寒心友，休教梦到槐安。
清平乐和可行梅竹韵三首
作者：许有壬
朝代：元
体裁：词

平生爱竹。到处萦心曲。一日相违人便俗。栽满水边茅屋。谁知岁晚空山。佳人能慰荒寒。莫论和羹结实，且看高节停鸾。
清平乐瓶梅
作者：许有壬
朝代：元
体裁：词

胆瓶温水。一握春如洗。斗帐怯寒呼不起。娇滴粉云香里。谁教浅笑轻颦。恰如镜里传神。不用瑶天雪月，眼前琼树常新。
清平乐登北山阁
作者：许有壬
朝代：元

锺山高处。又结层楼住。山自苍苍江自去。万景一时收聚。平生湖海诗豪。更倾五斗香醪。不信人间好句，不教驱入霜毫。
清平乐避暑神山咏桂
作者：许有壬
朝代：元
体裁：词

堂前双桂。云泼交加翠。火老金柔花尚未。且爱清阴满地。秋风一旦花开。天香吹散亭台。却被花神见笑，先生未必能来。
清平乐题郭思诚山居
作者：许有壬
朝代：元
体裁：词

西岩仙老。身在蓬莱岛。竹月松云尘不到。况有清风自扫。霜溪浅碧摇沙。烟村落照明霞。说与门前鸥鹭，仙家又是渔家。
渔家傲
作者：许有壬
朝代：元
体裁：词

窗影修篁摇翠葆。墙阴幽径连芳草。蓦地雨来荷叶闹。香更好。乱烟浮动红云岛。稚柳千条丝袅袅。柳边宜著兰舟小。世态纷纷何足校。收桂棹。呜呜且和渔家傲。
渔家傲
作者：许有壬
朝代：元
体裁：词

落日崇台寒力峭。登临恰似寻安道。有竹何人能径造。吾不诮。相逢要遂掀髯笑。双桧凌空龙夭矫。有知定讶人枯槁。珍重岁寒冰雪操。君自宝。老夫但和渔家傲。
渔家傲
作者：许有壬
朝代：元

露洗璇穹青杳杳。年光红入滩头蓼。翠盖撑烟吹半倒。霜信早。一奁寒影磨清晓。早是轩扉尘不到。好山更与供登眺。酒债渐多诗债少。翻水调。西风几叠渔家傲。
渔家傲·窗影修篁摇翠葆
作者：许有壬
朝代：元

窗影修篁摇翠葆。墙阴幽径连芳草。蓦地雨来荷叶闹。香更好。乱烟浮动红云岛。稚柳千条丝袅袅。柳边宜着兰舟小。世态纷纷何足校。收桂棹。呜呜且和渔家傲。
渔家傲·落日崇台寒力悄
作者：许有壬
朝代：元

落日崇台寒力悄。登临恰似寻安道。有竹何人能径造。吾不诮。相逢要遂掀髯笑。双桧凌空龙夭矫。有知定讶人枯槁。珍重岁寒冰雪操。君自宝。老夫但和渔家傲。
渔家傲·露洗璇穹青杳杳
作者：许有壬
朝代：元

露洗璇穹青杳杳。年光红入滩头蓼。翠盖撑烟吹半倒。霜信早。一＊寒影磨清晓。早是轩扉尘不到。好山更与供登眺。酒债渐多诗债少。翻水调。西风几叠渔家傲。
渔家傲歌圭塘四时四首
作者：许有壬
朝代：元
体裁：词

冰尽泉香云缥缈。韶华隐隐浮林杪。酒在葫芦鱼在沼。清昼悄。好音时复来黄鸟。管领风光心未老。衰颜却怕清波照。有酒可斟鱼可钓。能事了。东风一曲渔家傲。
渔家傲访华雪严不遇
作者：许有壬
朝代：元
体裁：词

水落寒林山骨瘦。湘江风细波纹皱。何处携琴何处酒。惆怅久。乱鸦啼断烟中柳。茅屋萧萧连瓮牖。半檐寒旭闲清昼。归路梅花香满袖。诗未就。青山笑我云回首。
温子昂画天王
作者：许有壬
朝代：元

万年麟史著尊称，底事空门妄欲争。尺许断缣何足咎，古来多少盗虚名。
游昌平憩县学归过朱都督碑
作者：许有壬
朝代：元

木叶才霜水不波，偷閒今日遂婆娑。清秋林壑斜阳好，丰岁郊原乐事多。秦塞已隳仍郡县，武城虽小有弦歌。却怜一片朱家石，千古泾原臭不磨。
满庭芳
作者：许有壬
朝代：元

学本迂疏，才非明哲，天恩偶听归田。良辰美景，相遇更欣然。细数人生行止，或城市、或在林泉。都评过，忘形适意，惟是在尊前。只今头尽白，但怜饮量，不似当年。甚蘖痰媒渴，无事招愆。时有亲朋来劝，学康节、微醉为贤。先生笑偶，当乘兴，又作饮中仙。
满庭芳·槐院风清
作者：许有壬
朝代：元
体裁：词

槐院风清，藓阶尘净，日长镇掩衡门。葛帷藤簟，石枕竹夫人。不作南柯痴梦，要来往、月窟天根。花阴转，闲关幽鸟，啼破一窗云。起来盘膝坐，松风沸鼎，花雪浮春。便洗除胸次，多少凝尘。更喜秋原有秫，快准备、小瓮清尊。东篱下，黄花香里，颠倒白纶巾。
满庭芳偕士安马明初登荀和叔广思楼
作者：许有壬
朝代：元
体裁：词

沙路无泥，柳风如水，嫩凉偏入吟鞍。广思楼上，雨后看西山。回首炎氛千丈，便长啸、跳出尘寰。青天外，斜阳淡淡，倦鸟正飞还。郊原秋色里，望穷霄壤，倚遍阑干。问神仙何处，独占高寒。楼下悠悠洹水，为底事、不暂休闲。吾衰矣，休将旧手，遮日上长安。
满庭芳庚寅正月十六日夜，独酌戏成
作者：许有壬
朝代：元

学本迂疏，才非明哲，天恩偶听归田。良辰美景，相遇更欣然。细数人生行止，或城市、或在林泉。都评过，忘形适意，惟是在尊前。只今头尽白，但怜饮量，不似当年。甚蘖痰媒渴，无事招愆。时有亲朋来劝，学康节、微醉为贤。先生笑，偶当乘兴，又作饮中仙。
满江红·和郭子敬夏日村居韵
作者：许有壬
朝代：元
体裁：词

一曲清溪，收拾尽、风声月色。还自笑、六旬将近，数椽方葺。已分封侯非燕颔，尽教有地争蜗角。算人生、难得是清闲，吾今得。离离黍，芃芃麦。观此景，皆真乐。更葵花未谢，榴花仍发。繁剧只因诗有债，迂疏却喜门无客。问小亭、盛暑不容人，今秋月。
满江红·和郭子敬夏日村居韵
作者：许有壬
朝代：元

一曲清溪，收拾尽、风声月色。还自笑、六旬将近，数椽方葺。已分封侯非燕颔，尽教有地争蜗角。算人生、难得是清闲，吾今得。离离黍，芃芃麦。观此景，皆真乐。更葵花未谢，藉花仍发。烦剧只因诗有债，迂疏却喜门无客。问小亭、盛暑不容人，今秋月。
满江红·徒倚危阑
作者：许有壬
朝代：元

徒倚危阑，爱四面、岚光翠湿。回首见、疏云黄叶，远林平碛。老眼都迷秋远近，壮游已遍天南北。有一官、更比在家时，添幽寂。人间世，天涯客。唤李杜，招元白。问凫因谁损，鹤因谁益。有酒直须拼醉倒，古今长短嗟何极。笑韩非、孤愤若为多，常填臆。
满江红·次李沁州见寄韵
作者：许有壬
朝代：元
体裁：词

一夜繁霜，便染得、乾坤澄寂。秋满眼、萧萧云树，凄凄风日。山色偏供羁旅恨，年光肯为英雄息。只寒华、不减旧时香，天应惜。官况薄，劳耕织。诗律在，森戈戟。更山城容我，清尊瑶瑟。不是皇家劳结网，姓名底用人间识。喜使君、时有一笺来，云烟湿。
满江红·次李沁州见寄韵
作者：许有壬
朝代：元

徙倚危阑，爱四面、岚光翠湿。回首见、疏云黄叶，远林平碛。老眼都迷秋远近，壮游已遍天南北。有一官、更比在家时，添幽寂。人间世，天涯客。唤李杜，招元白。问凫因谁损，鹤因谁益。有酒直须拼醉倒，古今长短嗟何极。笑韩非、孤愤若为多，常填臆。
满江红和郭子敬夏日村居韵
作者：许有壬
朝代：元

一曲清溪，收拾尽、风声月色。还自笑、六旬将近，数椽方葺。已分封侯非燕颔，尽教有地争蜗角。算人生、难得是清闲，吾今得。离离黍，＊＊麦。观此景，皆真乐。更葵花未谢，藕花仍发。烦剧只因诗有债，迂疏却喜门无客。问小亭、盛暑不容人，今秋月。
满江红次李沁州见寄韵
作者：许有壬
朝代：元

一夜繁霜，便染得、乾坤澄寂。秋满眼、萧萧云树，凄凄风日。山色偏供羁旅恨，年光肯为英雄息。只寒花、不减旧时香，天应惜。官况薄，劳耕织。诗律在，森戈戟。更山城容我，清尊瑶瑟。不是皇家劳结网，姓名底用人间识。喜使君、时有一笺来，云烟湿。
满江红次汤碧山清溪
作者：许有壬
朝代：元
体裁：词

木落霜清，水底见、金陵城郭。都莫问、南朝兴废，人生哀乐。载酒时时寻伴侣，倚阑处处皆楼阁。对溪云、试放醉时狂，浑如昨。沙洲外，轻鸥落。风帘下，扁舟泊。更寒波摇漾，绿蓑青箬。为向九原江总道，繁华何似今凉薄。怕素衣、京洛染缁尘，从新濯。
点绛唇·病中偶成
作者：许有壬
朝代：元
体裁：词

酒病诗愁，好春三月常辜负。开门春暮。新绿迷云树。一片飞花，绾住游丝舞。东风妒。等闲吹去。散乱随红雨。
点绛唇次吕叔泰韵
作者：许有壬
朝代：元
体裁：词

云海茫茫，何人寻得春归处。年年迟暮。不逐春归去。何日真归，历历江湖路。舟横渡。青山无数。醉吸荷心露。
点绛唇病中偶成
作者：许有壬
朝代：元

酒病诗愁，好春三月常孤负。开门春暮。新绿迷云树。一片飞花，绾住游丝舞。东风妒。等闲吹去。散乱随红雨。
牛背观书图
作者：许有壬
朝代：元

蒲鞯盘膝胜安舆，人讶形骸与世疏。却笑徙居三十乘，恰如牛背一编书。
独乐台用眠分黄犊草坐占白鸥沙为韵分赋得首尾二字
作者：许有壬
朝代：元

疏慵闭户事高眠，几负郊原雨后天。今日野心收不定，马家庄上好林泉。溅溅流水抱村斜，半入蔬畦半沤麻。故里溪山足风物，慎毋重踏一堤沙。
独乐台用眠分黄犊草坐占白鸥沙为韵分赋得首尾二字·其一
作者：许有壬
朝代：元

疏慵闭户事高眠，几负郊原雨后天。今日野心收不定，马家庄上好林泉。
独乐台用眠分黄犊草坐占白鸥沙为韵分赋得首尾二字·其二
作者：许有壬
朝代：元

溅溅流水抱村斜，半入蔬畦半沤麻。故里溪山足风物，慎毋重踏一堤沙。
玉漏迟·同前次张梦臣韵
作者：许有壬
朝代：元

雪晴天似水。风清月白，萧然三子。天巧难名，镂玉锼冰无此。却是同心异种，解敛聚、山林高致。谁不喜。花中隐德，人间真味。邂逅粲者相逢，似琼佩霓旌，九霄飞坠。移入铜瓶，付与野人凭几。满意挼香嚼蕊，有浊酒、微吟相继。休唤起。明日此觥重洗。
玉漏迟同前次张梦臣韵
作者：许有壬
朝代：元

雪晴天似水。风清月白，萧然三子。天巧难名，镂玉锼冰无此。却是同心异种，解敛聚、山林高致。谁不喜。花中隐德，人间真味。邂逅粲者相逢，似琼佩霓旌，九霄飞坠。移入铜瓶，付与野人凭几。满意＊香嚼蕊，有浊酒、微吟相继。休唤起。明日此觥重洗。
玉烛新·题李伯瞻一香图次韵
作者：许有壬
朝代：元

清风林下寺，爱三友联翩，世无能四。凌波仙子香魂散，此地是谁招此。万红千紫，惟矾弟梅兄二子。堪共领岁晚高寒，来成花部新史。佳人玉洁冰清，纵仿佛肌肤，异香难似。醉吟无次。花应笑，彼此消融渣滓。春空雁字。不带到、江南情思。还自笑，今日相看，袁家有姊。
玉烛新·题李伯瞻一香图次韵
作者：许有壬
朝代：元
体裁：词

清风林下寺，爱三友联翩，世无能四。凌波仙子香魂散，此地是谁招此。万红千紫，惟矾弟梅兄二子。堪共领岁晚高寒，来成花部新史。佳人玉洁冰清，纵彷佛肌肤，异香难似。醉吟无次。花应笑，彼此消融渣滓。春空雁字。不带到、江南情思。还自笑，今日相看，袁家有姊。
玉烛新题李伯瞻一香图次韵
作者：许有壬
朝代：元

清风林下寺，爱三友联翩，世无能四。凌波仙子香魂散，此地是谁招此。万红千紫，惟＊弟梅兄二子。堪共领岁晚高寒，来成花部新史。佳人玉洁冰清，纵仿佛肌肤，异香难似。醉吟无次。花应笑，彼此消融渣滓。春空雁字。不带到、江南情思。还自笑，今日相看，袁家有姊。
王右军屏风帖宣和所收
作者：许有壬
朝代：元

鼠须茧纸久消磨，谁信王书世不多。片楮多应有神护，永和流播到宣和。
理宗书金丹诗
作者：许有壬
朝代：元

常笑秦皇与汉皇，一生徒梦白云乡。东南蕞尔垂亡国，犹说金丹事渺茫。田翁招饮不须沽，时事多忧一醉除。天子乘骡蜀山险，浣花溪上分骑驴。玉立萧森几百竿，阴晴风雨各平安。石兄节操不可转，宜与此君同岁寒。画虎不成常类狗，伊谁画狗却如狮。世方取貌不求实，猛兽满山知不知。
理宗书金丹诗 其三 竹
作者：许有壬
朝代：元

玉立萧森几百竿，阴晴风雨各平安。石兄节操不可转，宜与此君同岁寒。
理宗书金丹诗 其二 杜子美骑驴醉归图
作者：许有壬
朝代：元

田翁招饮不须沽，时事多忧一醉除。天子乘骡蜀山险，浣花溪上分骑驴。
理宗书金丹诗 其四 虎
作者：许有壬
朝代：元

画虎不成常类狗，伊谁画狗却如狮。世方取貌不求实，猛兽满山知不知。
理宗书金丹诗·其一
作者：许有壬
朝代：元

常笑秦皇与汉皇，一生徒梦白云乡。东南蕞尔垂亡国，犹说金丹事渺茫。
琳宫词次安南王韵
作者：许有壬
朝代：元

凉入帘帏夜色轻，瑶台添月更虚明。一壶天地浑无迹，只有清风动竹声。山中活计只餐霞，世事茫茫日自斜。谪到玉堂无好况，夜深犹草侍中麻。
琳宫词次安南王韵·其一
作者：许有壬
朝代：元
体裁：七言绝句

凉入帘帏夜色轻，瑶台添月更虚明。一壶天地浑无迹，只有清风动竹声。
琳宫词次安南王韵·其二
作者：许有壬
朝代：元

山中活计只餐霞，世事茫茫日自斜。谪到玉堂无好况，夜深犹草侍中麻。
田家对雪
作者：许有壬
朝代：元

野老能留客，柴门便反关。落梅点衣上，飞雪堕杯间。地僻偏宜竹，窗幽更对山。自怜真野逸，瓶罄不知还。
甲申元日春帖
作者：许有壬
朝代：元

雪消春意便暄妍，静看天机善斡旋。试笔鲸川记风景，青天白日甲申年。
登后山观湖涨时阴雨忽霁
作者：许有壬
朝代：元

阴磴盘盘上，枯藤得得来。长杨半腰水，老桂一身苔。秋气蛩先觉，风声鹤欲回。山云自行雨，休为老夫开。
登岳阳楼
作者：许有壬
朝代：元

半空轮奂壮巴丘，消得骚人一系舟。云气远携湘雨至，湖光寒入蜀江流。山川信美非吾土，天地无穷有此楼。三十四年如梦过，可怜华发赋重游。
盆菊联句
作者：许有壬
朝代：元

霜卉日已腓，寒轧层空澄。大明丽若木，忽自东海升。照我衡茅下，南金烂棱层。密叶肥晚翠，疏根瘦秋鹰。眷兹贞淑质，夙著隐逸称。佳名岂易得，高风邈难仍。心将东篱兴，迹遽华筵登。美人遂幽讨，晚岁欣得朋。谁令赪与紫，亦复相依冯。黄裳本元吉，间色讵能胜。颀然挺寻丈，欹倾待维绳。植以葛陂杖，资以剡溪藤。通谱品逾百，口说为尔滕。宗既别大小，祖亦殊高曾。浓如胭脂沁，润如酥膏凝。鲜如剪朝霞，清如裁春冰。肉色映蒙絺，体素动砑绫。百叠甃碎琼，千重蹙文缯。莺羽乍出鷇，鱼鳞骈有棱。亭亭矗巨杯，灼灼开华灯。长身不免弱，擎重嗟未能。摘剔留数花，花损气益增。出奇世岂眩，夺巧天应憎。人力固云胜，物性柰失恒。平生愧学诗，多识犹儚儚。不如坐对之，政似罗豆？。真趣渐渐得，香气浮浮蒸。微吟慰晚节，大滕哦松丞。有花思陶潜，无酒思王弘。南阳饮潭水，寿者如冈陵。所以遁世翁，有乐在曲肱。傲睨风露表，春花我方惩。况为养性药，服之可鶱腾。当年与花别，待漏常鸡兴。縻爵梦三径，归田薙荒艿。三径幸犹存，清兴聊复乘。庶几韦表微，千载骥附蝇。客来涉吾圃，老圃唤不应。灌溉瓶屡罄，咏歌笔已蹭。身虽老瓦托，气欲南山凌。野人富胜事，行有梅继承。此盟未歃血，此语已服膺。又恐远莫移，健步劳屩縢。孤根岂幡然，遂用玉帛徵。彼蕙树百亩，妄以多自矜。芳枝愧真坚，恐负骚人譝。真赏各有适，蜂蝶徒䎕䎕。诗坛战戈甲，齐晋压杞鄫。尚怜秋如海，？之以斗升。从公丐一勺，临渊剧兢兢。
盆菊联句
作者：许有壬
朝代：元
体裁：古风

霜卉日已腓，寒轧层空澄。大明丽若木，忽自东海升。照我衡茅下，南金烂棱层。密叶肥晚翠，疏根瘦秋鹰。眷兹贞淑质，夙著隐逸称。佳名岂易得，高风邈难仍。心将东篱兴，迹遽华筵登。美人遂幽讨，晚岁欣得朋。谁令赪与紫，亦复相依冯。黄裳本元吉，间色讵能胜。颀然挺寻丈，欹倾待维绳。植以葛陂杖，资以剡溪藤。通谱品逾百，口说为尔滕。宗既别大小，祖亦殊高曾。浓如胭脂沁，润如酥膏凝。鲜如剪朝霞，清如裁春冰。肉色映蒙絺，体素动砑绫。百叠甃碎琼，千重蹙文缯。莺羽乍出鷇，鱼鳞骈有棱。亭亭矗巨杯，灼灼开华灯。长身不免弱，擎重嗟未能。摘剔留数花，花损气益增。出奇世岂眩，夺巧天应憎。人力固云胜，物性柰失恒。平生愧学诗，多识犹儚儚。不如坐对之，政似罗豆�。真趣渐渐得，香气浮浮蒸。微吟慰晚节，大滕哦松丞。有花思陶潜，无酒思王弘。南阳饮潭水，寿者如冈陵。所以遁世翁，有乐在曲肱。傲睨风露表，春花我方惩。况为养性药，服之可鶱腾。当年与花别，待漏常鸡兴。縻爵梦三径，归田薙荒艿。三径幸犹存，清兴聊复乘。庶几韦表微，千载骥附蝇。客来涉吾圃，老圃唤不应。灌溉瓶屡罄，咏歌笔已蹭。身虽老瓦托，气欲南山凌。野人富胜事，行有梅继承。此盟未歃血，此语已服膺。又恐远莫移，健步劳屩縢。孤根岂幡然，遂用玉帛徵。彼蕙树百亩，妄以多自矜。芳枝愧真坚，恐负骚人譝。真赏各有适，蜂蝶徒䎕䎕。诗坛战戈甲，齐晋压杞鄫。尚怜秋如海，�之以斗升。从公丐一勺，临渊剧兢兢。
石州慢·次张凝道韵
作者：许有壬
朝代：元

足趼尘嚣，目厌纷华，扰扰蜂蝶。击壶未了长歌，又听阳关三叠。平生湖海，可怜牢落新丰，蓬山回首烟霞隔。鹏鴳不同天，任焦明蚊睫。愁绝。停杯为问羲娥，几度东生西灭。俯仰金台，陈迹千年谁接。天空秋老，倚阑南北悠悠，暮云汀树人长别。想见苦吟诗，满吴江枫叶。
石州慢·送牛农师赴石州学正
作者：许有壬
朝代：元

少日襟期，不信儒冠，能把身误。长歌拂袖南来，眼底云霄平步。黄金散尽，三年流落京华，区区又上并州路。官冷坐无毡，任齑盐朝暮。今古。男儿万里封侯，休叹云萍羁旅。我亦苍黄，明日携书北去。居庸关下，萧萧风振驼铃，酒醒梦觉君何处。画出断肠时，满斜阳烟树。
石州慢次张凝道韵
作者：许有壬
朝代：元

足趼尘嚣，目厌纷华，扰扰蜂蝶。击壶未了长歌，又听阳关三叠。平生湖海，可怜牢落新丰，蓬山回首烟霞隔。鹏＊不同天，任焦明蚊睫。愁绝。停杯为问羲娥，几度东生西灭。俯仰金台陈迹，千年谁接。天空秋老，倚阑南北悠悠，暮云汀树人长别。想见苦吟诗，满吴江枫叶。
石州慢送牛农师赴石州学正
作者：许有壬
朝代：元

少日襟期，不信儒冠，能把身误。长歌拂袖南来，眼底云霄平步。黄金散尽，三年流落京华，区区又上并州路。官冷坐无毡，任斋盐朝暮。今古。男儿万里封侯，休叹云萍羁旅。我亦苍黄，明日携书北去。居庸关下，萧萧风振驼铃，酒醒梦觉君何处。画出断肠时，满斜阳烟树。
祝融峰与廷镇觞咏有怀欧阳原功盖尝约同游而予不能待其归也
作者：许有壬
朝代：元

载酒穷跻最上峰，啸歌声撼海涛风。得陪五马二千石，独少三生六一翁。为问北门红日下，何如南岳白云中。寄诗几欲申前约，无奈人生似燕鸿。
神山即事
作者：许有壬
朝代：元

京尘汨没已华颠，恰是山居第一年。松月照窗诗入圣，竹风吹榻梦游仙。随人久作悠悠者，处世方知绰绰然。尚愧未能忘口腹，时劳昆季致肥鲜。
神山杂诗
作者：许有壬
朝代：元

山留残雨湿拖云，竹引鲜飙细洒人。诗思清如寒水玉，休教落纸恐沾尘。窗扉九夏镇长开，一榻无尘地有苔。怪底山禽栖不稳，竹林风雨送凉来。
神山杂诗·其一
作者：许有壬
朝代：元

山留残雨湿拖云，竹引鲜飙细洒人。诗思清如寒水玉，休教落纸恐沾尘。
神山杂诗·其二
作者：许有壬
朝代：元

窗扉九夏镇长开，一榻无尘地有苔。怪底山禽栖不稳，竹林风雨送凉来。
神山避暑晚行田间用陶渊明平畴交远风良苗亦怀新为韵
作者：许有壬
朝代：元

田塍晚独策，及此时雨晴。东畦与西疃，泱泱流水声。丰年已足欢，清风复多情。归来藉草坐，浊酒还自倾。不用浇磈磊，我怀无不平。寝迹非绝世，雅志便林丘。青山足一至，胜处靡不游。意适辄忘返，兹焉夏已秋。遥遥目力穷，青青尽田畴。迷复幸不远，归欤无异谋。脱身豪侠窟，里氓缔新交。爱其心无阱，不较醉语譊。生儿更有教，治地尽肥硗。禾黍已在眼，瓜蔬早登庖。愧子良已多，况敢希由巢。浮生苦无悰，道近人自远。重外乐徇身，遗世几赫咺。老农初不知，遑遑岁年晚。清晨负耒出，日夕行歌返。悠悠千载心，他人莫予忖。落日照我影，颀然溪水中。凉飙动絺衣，势欲凌虚空。顾之一大笑，与尔将无同。昔也尔何达，兹焉尔何穷。莫道山林陋，乃有黄虞风。昔人植松柏，映蔚弥崇冈。不为朝夕利，千载当自长。植槿非不荣，我圃因之荒。白发走畏途，途修马非良。桑榆赖未晚，此乐且无央。静念少日事，躁中剧揠苗。欲令千载淳，反之在一朝。斥鴳不自量，上欲抟扶摇。世态任盲俗，林讥愧清谣。傲骨日已长，及辰事逍遥。渊明昔归休，开岁才五十。我虽年近似，我道惭什百。兼金与尺璧，敢取侪瓦砾。缅焉动真想，迅往孰诱掖。庶几归田园，千载可同迹。我闻昔桃源，民风近无怀。兹山亦深窈，中有读书斋。但绝车马迹，不惜云烟埋。旁围靡靡山，上荫高高槐。聊以永今朝，得酒从无膎。我发日以变，山色日以新。举杯试问山，古今阅几人。我非山主人，聊为山之宾。杖可入幽险，诗能写清淳。但恐我他适，山乎尔谁邻。
神山避暑晚行田间用陶渊明平畴交远风良苗亦怀新为韵·其一
作者：许有壬
朝代：元

田塍晚独策，及此时雨晴。东畦与西疃，泱泱流水声。丰年已足欢，清风复多情。归来藉草坐，浊酒还自倾。不用浇磈磊，我怀无不平。
神山避暑晚行田间用陶渊明平畴交远风良苗亦怀新为韵·其七
作者：许有壬
朝代：元

静念少日事，躁中剧揠苗。欲令千载淳，反之在一朝。斥鴳不自量，上欲抟扶摇。世态任盲俗，林讥愧清谣。傲骨日已长，及辰事逍遥。
神山避暑晚行田间用陶渊明平畴交远风良苗亦怀新为韵·其三
作者：许有壬
朝代：元

脱身豪侠窟，里氓缔新交。爱其心无阱，不较醉语譊。生儿更有教，治地尽肥硗。禾黍已在眼，瓜蔬早登庖。愧子良已多，况敢希由巢。
神山避暑晚行田间用陶渊明平畴交远风良苗亦怀新为韵·其九
作者：许有壬
朝代：元

我闻昔桃源，民风近无怀。兹山亦深窈，中有读书斋。但绝车马迹，不惜云烟埋。旁围靡靡山，上荫高高槐。聊以永今朝，得酒从无膎。
神山避暑晚行田间用陶渊明平畴交远风良苗亦怀新为韵·其二
作者：许有壬
朝代：元

寝迹非绝世，雅志便林丘。青山足一至，胜处靡不游。意适辄忘返，兹焉夏已秋。遥遥目力穷，青青尽田畴。迷复幸不远，归欤无异谋。
神山避暑晚行田间用陶渊明平畴交远风良苗亦怀新为韵·其五
作者：许有壬
朝代：元

落日照我影，颀然溪水中。凉飙动絺衣，势欲凌虚空。顾之一大笑，与尔将无同。昔也尔何达，兹焉尔何穷。莫道山林陋，乃有黄虞风。
神山避暑晚行田间用陶渊明平畴交远风良苗亦怀新为韵·其八
作者：许有壬
朝代：元

渊明昔归休，开岁才五十。我虽年近似，我道惭什百。兼金与尺璧，敢取侪瓦砾。缅焉动真想，迅往孰诱掖。庶几归田园，千载可同迹。
神山避暑晚行田间用陶渊明平畴交远风良苗亦怀新为韵·其六
作者：许有壬
朝代：元

昔人植松柏，映蔚弥崇冈。不为朝夕利，千载当自长。植槿非不荣，我圃因之荒。白发走畏途，途修马非良。桑榆赖未晚，此乐且无央。
神山避暑晚行田间用陶渊明平畴交远风良苗亦怀新为韵·其十
作者：许有壬
朝代：元

我发日以变，山色日以新。举杯试问山，古今阅几人。我非山主人，聊为山之宾。杖可入幽险，诗能写清淳。但恐我他适，山乎尔谁邻。
神山避暑晚行田间用陶渊明平畴交远风良苗亦怀新为韵·其四
作者：许有壬
朝代：元

浮生苦无悰，道近人自远。重外乐徇身，遗世几赫咺。老农初不知，遑遑岁年晚。清晨负耒出，日夕行歌返。悠悠千载心，他人莫予忖。
神山雨
作者：许有壬
朝代：元

山中日日雨，松竹早知秋。清响自深夜，逸人无远愁。窗虚闻叶落，林暗见萤流。对景因怀杜，江村事事幽。
秋露白酒熟卧闻槽声喜而得句可行当同赋也
作者：许有壬
朝代：元

治曲辛勤夏竟秋，奇功今日遂全收。日华煎露成真液，泉脉穿岩咽细流。不忍泼醅？瓮面，且教留响在床头。老怀磈磊行浇尽，三径黄花两玉舟。
秋露白酒熟卧闻槽声喜而得句可行当同赋也
作者：许有壬
朝代：元
体裁：七言律诗

治曲辛勤夏竟秋，奇功今日遂全收。日华煎露成真液，泉脉穿岩咽细流。不忍泼醅�瓮面，且教留响在床头。老怀磈磊行浇尽，三径黄花两玉舟。
米元章临欧阳询帖
作者：许有壬
朝代：元

米家神俊不可遏，时学欧阳险劲书。只道叔敖无少异，岂知优态未能除。
织锦回文图
作者：许有壬
朝代：元

明珠金缕烂萦回，香玉连环剪不开。不把肺肝都织出，将军惟识赵阳台。
绿头鸭
作者：许有壬
朝代：元

广寒宫。秋期明日方中。叹阴晴、自来无定，何如今夕从容。棹兰舟、乱穿波月，斟玉斝、清带荷风。身世难期，欢娱易失，名言千载记坡公。公曾道，凉天佳月，何必限春冬。况复有，西宾共载，仙季相从。笑疏狂、兴来无尽，舣舟更策吟筇。任诸君、班荆藉草，环四岸、度竹穿松。飞上崇台，放开老眼，冰轮谁遣却朦胧。多应是嫦娥见妒，胜事不教穷。天知我，须臾风起，万里云空。
绿头鸭·为牧庵寿
作者：许有壬
朝代：元

论斯文，世谁方驾韩欧。渺翩翩、旧家人物，一峰玉立高秋。走蒲轮、銮坡再至，照藜杖、石室重绸。要使吾元，典章文物，辉光什伯夏殷周。君信否，千言乘醉，字字□雕锼。侔堂阵，寄言渠辈，且避戈矛。忆当年、江湖来往，月明太乙仙舟。洒乌丝、芙蓉秋水，振宫锦、杜若芳洲。鸾鹤赓歌，鱼龙迎舞，人间元自有天游。傥来物视之毫许，岂足辱回头。终焉计，匡庐深处，已办菟裘。
绿头鸭·为牧庵寿
作者：许有壬
朝代：元
体裁：词

论斯文，世谁方驾韩欧。渺翩翩、旧家人物，一峰玉立高秋。走蒲轮、銮坡再至，照藜杖、石室重绸。要使吾元，典章文物，辉光什伯夏殷周。君信否，千言乘醉，字字花雕锼。侔堂阵，寄言渠辈，且避戈矛。忆当年、江湖来往，月明太乙仙舟。洒乌丝、芙蓉秋水，振宫锦、杜若芳洲。鸾鹤赓歌，鱼龙迎舞，人间元自有天游。倘来物视之毫许，岂足辱回头。终焉计，匡庐深处，已办菟裘。
绿头鸭为牧庵寿
作者：许有壬
朝代：元

论斯文，世谁方驾韩欧。渺翩翩、旧家人物，一峰玉立高秋。走蒲轮、銮坡再至，照藜杖、石室重＊。要使吾元，典章文物，辉光什伯夏殷周。君信否，千言乘醉，字字□雕锼。侔堂阵，寄言渠辈，且避戈矛。忆当年、江湖来往，月明太乙仙舟。洒乌丝、芙蓉秋水，振宫锦、杜若芳洲。鸾鹤赓歌，鱼龙迎舞，人间元自有天游。傥来物视之毫许，岂足辱回头。终焉计，匡庐深处，已办菟裘。
绿鸭头八月十四日，圭塘玩月
作者：许有壬
朝代：元

广寒宫。秋期明日方中。叹阴晴、自来无定，何如今夕从容。棹兰舟、乱穿波月，斟玉＊、清带荷风。身世难期，欢娱易失，名言千载记坡公。公曾道，凉天佳月，何必限春冬。况复有，西宾共载，仙季相从。笑疏狂、兴来无尽，舣舟更策吟筇。任诸君、班荆藉草，环四岸、度竹穿松。飞上崇台，放开老眼，冰轮谁遣却朦胧。多应是嫦娥见妒，胜事不教穷。天知我，须臾风起，万里云空。
至正改元四月十三日戊子皇帝御龙舟幸护圣寺中书右丞臣帖木尔达实参知政事臣阿鲁臣有壬扈行乐三奏命右丞前特授平章政事参政进右丞臣有壬进左丞恳辞不允惶汗就列平章右丞曰今日游骋之盛恩遇之隆不可不纪也悚惧之馀为二十韵以献
作者：许有壬
朝代：元

宇宙承平日，邦畿壮丽乡。宫中无暇逸，湖上暂翱翔。凤辇重云降，龙舟万斛骧。风霆随桂楫，日月运牙樯。五卫分翚羽，千官列雁行。长年花压帽，仙妓锦连航。绒繂初徐引，銮旂渐远扬。釐靬呈曼衍，僸佅递铿锵。玉食传麟脯，冰壶出蔗浆。鱼鸢知永跸，莺燕逐馀香。夹岸金戈翊，弥空绣幕张。汀回开瀚海，天近胜钱塘。翠阁峨双岛，珠帘护两厢。九霄披瑞霭，四表睹朝阳。补助资游豫，登崇贵俊良。不图推朽质，亦复被清光。左辖纲维地，中书政事堂。出谋惭不武，好学愿无荒。喻水民堪畏，从桥策最长。济川非所任，歌咏献岩廊。
苏彦良西野堂
作者：许有壬
朝代：元

苍苔满径树连村，中有幽人屐齿痕。此去客来宜定约，无诗无酒不开门。
苏彦良西野堂四绝
作者：许有壬
朝代：元

春云护雪未全消，老柏垂冰冷不摇。雁柱十三弦上月，酒阑香烬可怜宵。玳筵红袖不知寒，春在歌喉暖响间。我辈年来要陶写，好将西野作东山。筑堂西野事西畴，桃杏才春麦又秋。慎勿下堂东向望，禺商毫末拂牙筹。
苏彦良西野堂四绝·其一
作者：许有壬
朝代：元

春云护雪未全消，老柏垂冰冷不摇。雁柱十三弦上月，酒阑香烬可怜宵。
苏彦良西野堂四绝·其二
作者：许有壬
朝代：元

玳筵红袖不知寒，春在歌喉暖响间。我辈年来要陶写，好将西野作东山。
苏彦良西野堂四绝·其四
作者：许有壬
朝代：元

筑堂西野事西畴，桃杏才春麦又秋。慎勿下堂东向望，禺商毫末拂牙筹。
范宽积雪图
作者：许有壬
朝代：元

冈峦楼阁斗清妍，一段空明水玉天。不到阆城东向望，范家神妙若为传。
荻港早行
作者：许有壬
朝代：元
体裁：五言律诗

水国宜秋晚，羁愁感岁华。清霜醉枫叶，淡月隐芦花。涨落高低路，川平远近沙。炊烟青不断，山崦有人家。
菩萨蛮·寄中书诸公
作者：许有壬
朝代：元

三司笑面靴纹皱。鹾官憔悴非诗瘦。红袖写乌丝。谁曾梦见之。淮盐真是白。染得须成雪。何处有神仙。能教白复玄。
菩萨蛮宿造口用稼轩韵
作者：许有壬
朝代：元
体裁：词

月明江阔天如水。夜深残烛纵横泪。底事不求安。世间多好山。一杯君且住。万里人南去。倡汝莫要予。山寒无鹧鸪。
菩萨蛮寄中书诸公
作者：许有壬
朝代：元

三司笑面靴纹皱。＊官憔悴非诗瘦。红袖写乌丝。谁曾梦见之。淮盐真是白。染得须成雪。何处有神仙。能教白复玄。
菩萨蛮寄都下友人
作者：许有壬
朝代：元
体裁：词

凭高日望金台路。黄沙尽处空烟树。岁晚足萧疏。雁声无夜无。簿书临俗态。人道儒酸在。何以慰相思。半年无好诗。
董仲达送予至湘阴别后顺风比晚行三百里怅然有怀作二绝付其仆之远送者持归
作者：许有壬
朝代：元

吾子才华我最知，鬓毛回首各成丝。汨罗江上一杯酒，萍水相逢又几时。江蓠杜若满汀洲，骚国春来亦可愁。一日顺风三百里，故人何处望予舟。
董仲达送予至湘阴别后顺风比晚行三百里怅然有怀作二绝付其仆之远送者持归·其一
作者：许有壬
朝代：元
体裁：七言绝句

吾子才华我最知，鬓毛回首各成丝。汨罗江上一杯酒，萍水相逢又几时。
董仲达送予至湘阴别后顺风比晚行三百里怅然有怀作二绝付其仆之远送者持归·其二
作者：许有壬
朝代：元

江蓠杜若满汀洲，骚国春来亦可愁。一日顺风三百里，故人何处望予舟。
薛思孝梦菊堂
作者：许有壬
朝代：元

华胥乡里有东篱，冉冉寒香步步迷。政尔神交陶靖节，月斜霜落忽闻鸡。
蝶恋花
作者：许有壬
朝代：元

一片白云迷楚岫。风卷青秧，迤逦波纹皱。马上谁敲诗未就。回头不觉双山堠。渔父樵翁常邂逅。问我何求，无事空奔走。我固苍黄惭二叟。少年有志还知否。
蝶恋花
作者：许有壬
朝代：元
体裁：词

一片白云迷楚岫。风捲青秧，迤逦波纹皱。马上谁敲诗未就。回头不觉双山堠。渔父樵翁常邂逅。问我何求，无事空奔走。我固苍黄惭二叟。少年有志还知否。
蝶恋花
作者：许有壬
朝代：元

万象森森天漠漠。吹彻残更，声咽梅花角。窗外月明无处着。暗萤沾露随风落。梦里诗成浑忘却。起傍屏山，凉透纱幮薄。静里悠然心自乐。蓬山不用乘黄鹤。
蝶恋花
作者：许有壬
朝代：元
体裁：词

万象森森天漠漠。吹彻残更，声咽梅花角。窗外月明无处著。暗萤沾露随风落。梦里诗成浑忘却。起傍屏山，凉透纱幮薄。静里悠然心自乐。蓬山不用乘黄鹤。
蝶恋花
作者：许有壬
朝代：元

九陌千门新雨后。细染浓薰，满目春如绣。恰信东君神妙手。一宵绿遍官桥柳。楼下兰舟楼上酒。沙暖苹香，浑似来时候。说与可人知信否。伤春更比悲秋瘦。
蝶恋花
作者：许有壬
朝代：元
体裁：词

九陌千门新雨后。细染浓薰，满目春如绣。恰信东君神妙手。一宵绿遍官桥柳。楼下兰舟楼上酒。沙暖蘋香，浑似来时候。说与可人知信否。伤春更比悲秋瘦。
蝶恋花
作者：许有壬
朝代：元

老子行年过耳顺。蓬鬓萧疏，人道犹风韵。领略风光元有分。赏心又喜烧灯近。薄雪初消寒欲尽。词馆多闲，时得陪英俊。莫讶连朝为酒困。东君已是传花信。
蝶恋花·一片白云迷楚岫
作者：许有壬
朝代：元

一片白云迷楚岫。风卷青秧，＊逦波纹皱。马上谁敲诗未就。回头不觉双山堠。渔父樵翁常邂逅。问我何求，无事空奔走。我固苍黄惭二叟。
蝶恋花·万象森森天漠漠
作者：许有壬
朝代：元

万象森森天漠漠。吹彻残更，声咽梅花角。窗外月明无处着。暗萤沾露随风落。梦里诗成浑忘却。起傍屏山，凉透纱帱薄。静里悠然心自乐。
蝶恋花·九陌千门新雨后
作者：许有壬
朝代：元

九陌千门新雨后。细染浓薰，满目春如绣。恰信东君神妙手。一宵绿遍官桥柳。楼下兰舟楼上酒。沙暖苹香，浑似来时候。说与可人知信否。
蝶恋花·以变白方赠朱亮卿
作者：许有壬
朝代：元

闻道卿卿僝僽损。花落深闺，无限伤春恨。天上灵方吾不靳。为君细染三生鬓。镊白从今闲玉笋。坐看丰姿，潦倒还髫龀。洞里桃花应错认。刘郎乃尔添风韵。
蝶恋花丁亥正月十三日亲朋治具，醉中赋此
作者：许有壬
朝代：元

老子行年过耳顺。蓬鬓萧疏，人道犹风韵。领略风光元有分。赏心又喜烧灯近。薄雪初消寒欲尽。词馆多闲，时得陪英俊。莫讶连朝为酒困。
蝶恋花以变白方赠朱亮卿
作者：许有壬
朝代：元

闻道卿卿＊＊损。花落深闺，无限伤春恨。天上灵方吾不靳。为君细染三生鬓。镊白从今闲玉笋。坐看丰姿，潦倒还髫龀。洞里桃花应错认。
行县书所见
作者：许有壬
朝代：元

涨潦留泥粪稻畦，石渠分水灌麻池。醉翁社散忘归路，行过柴门尚不知。
行建德县民有诉作桥罹害者作徒杠行
作者：许有壬
朝代：元

霜馀溪湍息奔斗，农隙维时梁可构。往来恐有病涉人，官著恒规谁敢后。邑胥承帖来乡里，乡民见胥如见鬼。督材斩木到丘垄，致期视成殴妇子。人未安行力已疲，冬无旨蓄鸡先死。田家鸡尽诚可哀，邑宰旦夕行桥来。吁嗟此役本为利，谁知为害翻百倍。老癃伛偻诉且泣，莫遣吏监民自力。治贪问瘼乃吾事，去甚痛惩尤所急。老癃又言官试听，今日所知百无一。我闻此语愤填膺，不可胜诛空太息。安得落落寰区间，尽是龚黄二千石。
行香子同李元镇晚酌张氏小阁
作者：许有壬
朝代：元
体裁：词

璧月香云，小院重门。办诗愁、多是黄昏。梨花淡淡，柳絮纷纷。对古铜炉，神品画，靓妆人。半醉多羞，一笑欺春。有丹青、描写难真。秋波侧媚，云岫轻颦。是蕊珠仙，巫峡女，洛川神。
调赵子期二首
作者：许有壬
朝代：元

玉堂学士日攻文，不识郊原有好春。得见杏花千百树，却因东郭送行人。春来频约赵崇文，同避红尘踏暖云。底事相逢却归去，杏花今日雪纷纷。
调赵子期二首·其一
作者：许有壬
朝代：元

玉堂学士日攻文，不识郊原有好春。得见杏花千百树，却因东郭送行人。
调赵子期二首·其二
作者：许有壬
朝代：元

春来频约赵崇文，同避红尘踏暖云。底事相逢却归去，杏花今日雪纷纷。
谢吴閒閒大宗师寄鹤氅衣
作者：许有壬
朝代：元

逆骈欲遗世，异服事缪悠。恭也差可观，未是真仙俦。因服究其衷，有怀小竹楼。一时示萧散，千载瞻风流。鄙人冒朱紫，因循成白头。衣锦不尚絅，褫带宜承羞。归来作褐父，敝缊寒无忧。老仙独不弃，谓可同真游。解衣远衣我，意重千金裘。高义固多感，浊骨难昆丘。披之焚香坐，世虑忘嚣湫。神仙未能学，愿学王黄州。
谢淮东廉司经历马九霄画鹤见寄
作者：许有壬
朝代：元

骑上扬州不可招，一朝蜕影入冰绡。凡夫岂敢留仙骥，却遣衔书赴九霄。
谢祐之桃花折枝
作者：许有壬
朝代：元

天台不折一枝归，晴日明窗有所思。流水乱山迷去路，案图无语立多时。
贡院陪诸公夜话俄闻晓钟
作者：许有壬
朝代：元

烛花簌簌褪春红，睡思消磨语笑浓。底事东风败人意，半天吹响五更钟。
败荷鹭鸶扇面
作者：许有壬
朝代：元

苇折荷枯水有声，野塘斜日影伶俜。鹓鸾班里忽飞去，点破西山一段青。
贺新郎
作者：许有壬
朝代：元
体裁：词

陈迹空凫渚。怅繁华、等闲一梦，便成今古。佩玉鸣銮人如画，何处为云为雨。只明月、还生春浦。帝子当时无穷欲，奈浮云、回首浑非故。天有意，肯轻许。江湖襟带雄吴楚。更翩翩、三王文采，俪章骈句。一旦飞来韩家笔，才见龙翔凤舞。漫千载、怀人延伫。豪杰纷纷今谁在，笑世间、华屋争寒暑。瀛海远，去无侣。
贺新郎·次吕叔泰南城怀古
作者：许有壬
朝代：元
体裁：词

故垒空如堵。杳无踪、朝台暮榭，燕歌赵舞。为问人间繁华梦，几度邯郸炊黍。只燕子、春来秋去。太液勾陈何由辨，似咸阳、一炬成焦土。兴与废，竟谁主。满川芳草迷烟雨。怅平生、楚骚心事，更堪羁旅。野水芙蓉香寂寞，犹似当年怨女。长啸罢、中天凝伫。沧海桑田寻常事，附冥鸿、便欲飘飘举。回首后，又千古。
贺新郎·陈迹空凫渚
作者：许有壬
朝代：元

陈迹空凫渚。怅繁华、等闲一梦，便成今古。佩玉鸣銮人如画，何处为云为雨。只明月、还生春浦。帝子当时无穷欲，奈浮云、回首浑非故。天有意，肯轻许。江湖襟带雄吴楚。更翩翩、三王文采，丽章骈句。一旦飞来韩家笔，才见龙翔凤舞。漫千载、怀人延伫。豪杰纷纷今谁在，笑世间、华屋争寒暑。瀛海远，去无侣。
贺新郎次吕叔泰南城怀古
作者：许有壬
朝代：元

故垒空如堵。杳无踪、朝台暮榭，燕歌赵舞。为问人间繁华梦，几度邯郸炊黍。只燕子、春来秋去。太液句陈何由辨，似咸阳、一炬成焦土。兴与废，竟谁主。满川芳草迷烟雨。怅平生、楚骚心事，更堪羁旅。野水芙蓉香寂寞，犹似当年怨女。长啸罢、中天凝伫。沧海桑田寻常事，附冥鸿、便欲飘飘举。回首后，又千古。
赏心亭
作者：许有壬
朝代：元

赏心亭上双柏树，看我往来今十年。柏树青青宛如昔，当时游子已华颠。
赠胡谦牧
作者：许有壬
朝代：元

寻常公署复朝参，会面何由一接谈。却是老天相补报，直教联辔过燕南。
赤壁
作者：许有壬
朝代：元

孽瞒祸水剧赵女，汉火馀光能几许。蜀方传薪嘘未然，吴偶束缊成一炬。万艘枯苇沃以膏，空江如韛长风鼓。九渊鼎沸羹鱼龙，连营炽炭膰貔虎。雄图南纪成画饼，匹马华容作穷鼠。坡翁乘兴赋赤壁，烂漫天机涌毫楮。偶从雪里写芭蕉，又似骊黄不毛举。考图求故此其地，疾恶千年若躬睹。江山萧条岁华晚，兴废人间几今古。买鱼沽酒吊阿瞒，醉和渔歌短蓑舞。
踏莎行·赠相士
作者：许有壬
朝代：元

黄鹤楼前，胭脂山上。敲门有客来相访。自言阅遍世间人，要观尘俗酸寒状。关塞冰霜，江湖风浪。归来幸得身无恙。君言虽应我方惭，山中道士何劳相。
踏莎行赠相士圭塘乐府卷三
作者：许有壬
朝代：元

黄鹤楼前，胭脂山上。敲门有客来相访。自言阅遍世间人，要观尘俗酸寒状。关塞冰霜，江湖风浪。归来幸得身无恙。君言虽应我方惭，山中
车中戏作
作者：许有壬
朝代：元

不是车中有布乎，亦非客子事狂图。却须侧挂一壶酒，道路荒凉无处沽。
过湘潭
作者：许有壬
朝代：元

江边杨柳翠萦回，柳外人家罨画开。一夜东风花落尽，千年华表鹤归来。暮云山出远浮黛，春雨水添浓泼醅。莫舣扁舟访陈迹，白头怀抱易生哀。
过街塔原功名之曰雪窦又谓之名利关窦言其状关言其实也过之有感赋二口号
作者：许有壬
朝代：元

来往憧憧急欲飞，此关参透古来稀。老夫今日出关去，却是罢参真欲归。石城琼璧耸浮屠，一窍开通作要途。为问几人能不窦，更从窦外觅江湖。
过街塔原功名之曰雪窦又谓之名利关窦言其状关言其实也过之有感赋二口号·其二
作者：许有壬
朝代：元

石城琼璧耸浮屠，一窍开通作要途。为问几人能不窦，更从窦外觅江湖。
送张渊亮鍊师
作者：许有壬
朝代：元

杏园陈迹梦暄妍，马上相逢岂偶然。每忆可人如隔世，不闻新句又经年。花迎驿路飞红雨，香到朝山散紫烟。王事游方归有日，迟君洹水白鸥前。
送马明初教授南归二十韵并序
作者：许有壬
朝代：元

吾子昔倾盖，琅瓈古渡头。袖文惊蜀锦，怀宝重天球。心既同金断，胶因向漆投。有邀须共往，无倡不为酬。南岳朝联辔，湘江暮舣舟。屐穷峰顶寺，诗满水边楼。访古由来喜，寻芳到处留。遂移衡浦隐，便作武昌游。坐席何曾暖，招旌遽见求。高情安旅次，遐躅又神州。道路多尝险，山川只荐愁。扫云髡兔颖，鏖雪敝貂裘。善诱儿何幸，深藏价未收。忽看鸿鹄举，甘效蟨蛩休。洹水寒偏瑩，林虑晚更幽。谁知三仕已，相累十春秋。公道先扬善，真才自拔尤。恩袍明翡翠，教铎振貔貅。行役仍清淡，言归邈阻修。临岐惟一语，音信莫悠悠。
送马明初教授南归二十韵并序
作者：许有壬
朝代：元
体裁：五言排律

吾子昔倾盖，琅瓈古渡头。袖文惊蜀锦，怀宝重天球。心既同金断，胶因向漆投。有邀须共往，无倡不为酬。南岳朝联辔，湘江暮舣舟。屐穷峰顶寺，诗满水边楼。访古由来喜，寻芳到处留。遂移衡浦隐，便作武昌游。坐席何曾暖，招旌遽见求。高情安旅次，遐躅又神州。道路多尝险，山川只荐愁。扫云髡兔颖，鏖雪敝貂裘。善诱儿何幸，深藏价未收。忽看鸿鹄举，甘效蟨蛩休。洹水寒偏莹，林虑晚更幽。谁知三仕已，相累十春秋。公道先扬善，真才自拔尤。恩袍明翡翠，教铎振貔貅。行役仍清淡，言归邈阻修。临岐惟一语，音信莫悠悠。
送黄文复归长沙
作者：许有壬
朝代：元

半生湖海梦依稀，但诵湘南远寄诗。先友凋残公独健，故园荒尽我方归。百年未满常忧畏，千里相逢又别离。他日瓈江松下路，西州难似此沾衣。
都门柳
作者：许有壬
朝代：元

都门四十里青青，几度迎人几送行。老子有言来致柳，只烦相送莫相迎。
酒间得口号二十八字
作者：许有壬
朝代：元

卯君为我凿圭塘，荆棘化为云水乡。昨夜荷香新雨过，一年劳费尽销忘。
金菊对芙蓉·宿程松壑月香亭次韵
作者：许有壬
朝代：元
体裁：词

晓梦初回，馀酲未解，月明犹挂疏桐。在月香绝顶，稳驾天风。乔松劲竹高寒地，还容得、几朵芙蓉。霜空放眼、水痕褪碧，山色添浓。休问衰老诗穷。把烟岚夺取，也是豪雄。问今来古往，谁异谁同。老怀陶写惟丝竹，有捧觞、林下丰容。傍人任笑，疏狂不减，我辈情钟。
金菊对芙蓉宿程松壑月香亭次韵
作者：许有壬
朝代：元

晓梦初回，余酲未解，月明犹挂疏桐。在月香绝顶，稳驾天风。乔松劲竹高寒地，还容得、几朵芙蓉。霜空放眼、水痕褪碧，山色添浓。休问衰老诗穷。把烟岚夺取，也是豪雄。问今来古往，谁异谁同。老怀陶写惟丝竹，有捧觞、林下丰容。傍人任笑，疏狂不减，我辈情钟。
长相思圭塘乐府卷四以上强村丛书店用至正
作者：许有壬
朝代：元
体裁：词

梦扬州。到扬州。明月长街十二楼。珠帘不上钩。为谁忧。为谁愁。愁得春风人白头。见花应自羞。
閒居杂诗
作者：许有壬
朝代：元

鬓发苍浪齿动摇，自知宜退待谁招。茶馀引鹤消春昼，酒醒闻鸡记早朝。肥截玉肪羹缩项，香翻云子饭长腰。尚嫌门有徵诗客，时与山人破寂寥。半山云树接修篁，镇日无尘到草堂。瓮牖风来书叶乱，胆瓶花落砚池香。壶觞自酌教微醉，松菊犹存及未荒。护果灌园常不暇，谁知閒里更多忙。鹄山东北接郊墟，郭影岚光画不如。九十日春朝暮雨，两三间屋古今书。庭花红碍经行处，园竹青回剪伐馀。满地苍苔愁踏破，年来深喜故人疏。窃禄多惭号具臣，归田何幸作閒人。登山临水今非客，病酒愁花又过春。梦断紫霄黄阁远，眼明青镜白头新。芥薹竹笋来相续，不道茅柴味更真。
閒居杂诗·其一
作者：许有壬
朝代：元

鬓发苍浪齿动摇，自知宜退待谁招。茶馀引鹤消春昼，酒醒闻鸡记早朝。肥截玉肪羹缩项，香翻云子饭长腰。尚嫌门有徵诗客，时与山人破寂寥。
閒居杂诗·其三
作者：许有壬
朝代：元

鹄山东北接郊墟，郭影岚光画不如。九十日春朝暮雨，两三间屋古今书。庭花红碍经行处，园竹青回剪伐馀。满地苍苔愁踏破，年来深喜故人疏。
閒居杂诗·其二
作者：许有壬
朝代：元

半山云树接修篁，镇日无尘到草堂。瓮牖风来书叶乱，胆瓶花落砚池香。壶觞自酌教微醉，松菊犹存及未荒。护果灌园常不暇，谁知閒里更多忙。
閒居杂诗·其四
作者：许有壬
朝代：元

窃禄多惭号具臣，归田何幸作閒人。登山临水今非客，病酒愁花又过春。梦断紫霄黄阁远，眼明青镜白头新。芥薹竹笋来相续，不道茅柴味更真。
陈芝田写余真对之小酌戏成四韵
作者：许有壬
朝代：元

今日我与汝，相看各华颠。亟呼尊酒至，我饮汝茫然。他年我长往，酒但酬汝前。悟此一大笑，沽酒休论钱。
陪明初行独乐台溪边得口号
作者：许有壬
朝代：元

寒波清浅带霜流，不到溪边不见秋。叠嶂层崖三百转，树梢擎出月如钩。
雄飞和诗未至以二口号速之
作者：许有壬
朝代：元

骚坛纪律素严明，一帜撝风到处赢。何事而今苦悭吝，有人乘夜欲登城。两厅形迹马牛风，尽日相望杳霭中。恰似蓬山三万里，怀人何处觅诗筒。
雄飞和诗未至以二口号速之·其一
作者：许有壬
朝代：元

骚坛纪律素严明，一帜撝风到处赢。何事而今苦悭吝，有人乘夜欲登城。
雄飞和诗未至以二口号速之·其二
作者：许有壬
朝代：元

两厅形迹马牛风，尽日相望杳霭中。恰似蓬山三万里，怀人何处觅诗筒。
雄飞和诗未至以二口号速之过街塔原功名之曰雪窦又谓之名利关窦言其状关言其实也过之有感赋二口号·其一
作者：许有壬
朝代：元
体裁：七言绝句

来往憧憧急欲飞，此关参透古来稀。老夫今日出关去，却是罢参真欲归。
雨后观竹乃有堙垫摧折者数丛因用前韵
作者：许有壬
朝代：元

忆昨移栽怕雨乾，岂期平地水瀰漫。此君于我真无负，摧折犹堪作钓竿。
雷篷歌赠廖楚材山长
作者：许有壬
朝代：元

人间尘土何地无，道人自爱居江湖。江湖佳处写不尽，且复想像陈其觕。有舟如叶君勿笑，气象乃欲吞堪舆。四时风景皆可乐，岁晚独与天游俱。青山昨夜忽遁去，万象一色涵冰壶。眼界疑堕清虚府，心境直造鸿荒初。道人箕踞受奇供，但讶光怪生籧篨。霜筠露箨政不俗，更欲缘饰为琼琚。湘江清碧俯见底，岳麓倒影寒萦纡。兴来不省有物我，短蓑独速歌吴歈。可怜翠被秦复陶，但鼓忧患来攻驱。莫言雪尽篷遂废，敲雨承月仍相娱。
题三教啜醋图
作者：许有壬
朝代：元

吾儒风味格坚顽，二氏而今亦慕酸。涓滴沾濡已如此，鼻容三斗故应难。
题仇公度总管首阳采薇图
作者：许有壬
朝代：元

史迁怨气因舒泄，吏部雄文痛发挥。尽美未能兼尽善，益知周粟不如薇。
题千叶桃图
作者：许有壬
朝代：元

五出凡花一扫空，万重千叠裹春风。连昌有竹堪为侣，底事墙头簌簌红。
题单父宋希贤孝友诗卷
作者：许有壬
朝代：元

家贫身壮赘它门，有志浑如不赘人。致乐致哀终子职，肯教秦法变彝伦。
题友人所藏明妃图
作者：许有壬
朝代：元

臂香骨沁守宫虐，金锁重门怨银钥。深宫有眼不识春，昼长时听云间乐。平生所见惟监宫，今朝岂期见画工。君王知画不知妾，薄命已分如秋蓬。黄沙漫漫天无穷，惊飙吹老红芙蓉。穹庐明日又何处，此生遂负南归鸿。和亲纳侮号上策，建议诒谋娄敬责。妾身虽苦免主忧，犹胜专宠亡人国。关山寥落梦亦迷，嫁鸡正尔随鸡飞。人间生女莫望贵，只可近作田家妻。琵琶声断霜天月，青冢至今青不歇。后来却有蔡文姬，千古胡笳辱哀拍。
题和叔扇头时坐登瀛楼
作者：许有壬
朝代：元

楼居高出白云间，不为求仙只为山。领取烟岚无限景，天教吾与子俱閒。
题姑射乘龙图
作者：许有壬
朝代：元

姑射仙人昔住山，乘龙飞去几时还。只知尧舜如陶铸，不道声名堕世间。
题子昂竹石
作者：许有壬
朝代：元

坡仙戏墨是信手，松雪晚年深得之。两竿瘦竹一片石，中有古今无尽诗。
题对镜写真图用滕玉霄韵
作者：许有壬
朝代：元

镜中几上共三人，为问先生孰是真。自古圣贤皆不死，楮生何足托吾身。
题岳阳楼图
作者：许有壬
朝代：元

忆昔登楼得句新，君山湘水共无尘。而今见画思陈迹，深愧先忧后乐人。
题崔鉴泉署丞作春山隐秀扇面
作者：许有壬
朝代：元

半生给事五云间，惯作蓬壶富贵仙。移入月轮收不住，光风浮出翠孱颜。
题弄花香满衣图
作者：许有壬
朝代：元

冰绡桂襡缕金裙，浮动红芳乱綵云。捲却六铢春沁骨，荀郎无复事炉熏。
题昌平刘建议祠
作者：许有壬
朝代：元

一卷春秋两鬓皤，丹诚贯日口悬河。策能匡世时不用，天实厌唐人奈何。自古大材多薄命，而今我辈亦登科。可怜熏腐俱尘土，得似高名永不磨。
题明初所藏暮云楼阁图
作者：许有壬
朝代：元

倚空寒立翠孱颜，楼在重云缥缈间。松下罢琴人未去，夕阳应待鹤飞还。
题明初所藏青山白云图
作者：许有壬
朝代：元

不成苍狗不成衣，添出峰峦一段奇。云去云来山自若，笑它前日作霖时。
题明初扇
作者：许有壬
朝代：元

广文庭下草青青，绛帐秋风一夕生。诗思莫教乡思搅，江湖华发我同声。
题明道赞后
作者：许有壬
朝代：元

圣远经残道晦蒙，茫茫千四百年中。墓头两字形容尽，未可寻常议潞公。
题李师孟嵩云堂
作者：许有壬
朝代：元

极天终古翠巍巍，能聚阴阳赞化机。寄与降神申甫辈，出为霖雨莫忘归。
题武卫段指挥书林
作者：许有壬
朝代：元

相府深沈书若林，牙签插架列森森。千枝万叶本根在，二帝三王雨露深。椔翳斯文功利学，栋梁来世圣贤心。经残百氏纷纭出，慎勿轻栖恶木阴。
题段吉甫助教武夷山图
作者：许有壬
朝代：元

千崖楼阁湿青红，一水盘回万壑通。不为风烟有佳色，紫阳道气在山中。
题滕王阁图
作者：许有壬
朝代：元

赐麻帝子久无闻，南浦西山自雨云。遂使阁名传不朽，却因骈俪一篇文。
题澹然平章鹞子
作者：许有壬
朝代：元

西风凉动早秋天，小雀何须畏杜宣。见说微形多变化，好为布谷莫为鹯。
题爱莲图用卷中鲁子翚韵二首
作者：许有壬
朝代：元

光风霁月不可见，奔轶谁能继绝尘。看取芙渠菂中薏，一番花发一图新。昭昭无极发天倪，底事之人路尚迷。但使爱莲知所爱，世间何水不濂溪。
题爱莲图用卷中鲁子翚韵二首·其一
作者：许有壬
朝代：元

光风霁月不可见，奔轶谁能继绝尘。看取芙渠菂中薏，一番花发一图新。
题爱莲图用卷中鲁子翚韵二首·其二
作者：许有壬
朝代：元

昭昭无极发天倪，底事之人路尚迷。但使爱莲知所爱，世间何水不濂溪。
题班彦功山水扇图
作者：许有壬
朝代：元

钱塘江上又秋风，老友沦亡梦不通。胜槩肯教同羽化，山河写在月轮中。
题经筵安仝译史新刻千文赐本二首
作者：许有壬
朝代：元

芸阁风清昼景迟，楮生毛颖侍多时。吾皇游艺超今古，能事犹推智永师。隋僧变灭等浮云，七十三行墨尚新。阁本重翻铁门字，圣恩均到石渠人。
题经筵安仝译史新刻千文赐本二首·其一
作者：许有壬
朝代：元

芸阁风清昼景迟，楮生毛颖侍多时。吾皇游艺超今古，能事犹推智永师。
题经筵安仝译史新刻千文赐本二首·其二
作者：许有壬
朝代：元

隋僧变灭等浮云，七十三行墨尚新。阁本重翻铁门字，圣恩均到石渠人。
题群鱼图
作者：许有壬
朝代：元

名品虽殊乐意均，藻香蒲软一湖春。莫言惠子非知者，犹胜临渊羡汝人。
题西域木唐卿旌表孝义卷
作者：许有壬
朝代：元

桥梓天殊棣有华，良心初不间幽遐。何年四海无旌表，尽化忠臣孝子家。
题赵仲穆二马图
作者：许有壬
朝代：元

曹韩遗迹已无多，松雪堂中见小坡。珍重双龙莫飞去，人间铜式久消磨。房星沦彩渥洼竭，神物谁令画得成。幸自天闲异虞□，忍教立仗不教鸣。
题赵仲穆二马图·其一
作者：许有壬
朝代：元

曹韩遗迹已无多，松雪堂中见小坡。珍重双龙莫飞去，人间铜式久消磨。
题赵仲穆二马图·其二
作者：许有壬
朝代：元

房星沦彩渥洼竭，神物谁令画得成。幸自天闲异虞□，忍教立仗不教鸣。
题赵干江楼风雨图
作者：许有壬
朝代：元

人间蕞尔东南陬，金陵李家无远谋。词华欲继后庭曲，不见东风空上楼。当时百事尚纤丽，况在画工专末技。洪河乔岳昧平生，曲阑幽槛穷清致。石头城下无重关，甲马营中有佳气。九天飞坠曹将军，尽卷版图充上计。小儿造化吁可怜，乾坤又到宣和年。君王摇毫自涂抹，片纸落世人争传。坐看南北又分裂，遂使两家同一天。偶从断缣阅小景，慨念兴亡岂天定。而今荡荡混一图，但少侬归理钓艇。
题龙甫耕云堂
作者：许有壬
朝代：元

满山深锁白英英，不解为霖但可耕。只恐无心忽飞去，野人何处望秋成。
高宗临王羲之七月帖
作者：许有壬
朝代：元

帝王言道不言书，况复时丁板荡馀。偶效右军书七月，中原王业定何如。
高房山青山白云图为蔡仲谦运使赋
作者：许有壬
朝代：元

房山人品素高贤，流出天机肺腑间。一片冰纨才数尺，几重云树几重山。
鹊桥仙
作者：许有壬
朝代：元
体裁：词

云松仙客，箕山道士。来访思斋老子。思斋何处未归来，想只在、翠红乡里。风清月白，橙黄蟹紫。一巷笙歌纷起。良宵不遇负佳宾，都不念、人生有几。
鹊桥仙
作者：许有壬
朝代：元

心闲胜贵，身闲胜富。已往而今始悟。来言精力未宜闲，此俗子、便宜推去。秋风鸡黍，春山杖屦。尽是幽人乐处。尽教须鬓雪飘萧，总不疑、衔杯琢句。
鹊桥仙
作者：许有壬
朝代：元

雪松仙客，箕山道士。来访思斋老子。思斋何处未归来，想只在、翠红乡里。风清月白，橙黄蟹紫。一巷笙歌纷起。良宵不遇负佳宾，都不念、人生有几。
鹊桥仙·宴胡安常侍御家
作者：许有壬
朝代：元

清香华屋，黄葵红叶。正是新凉时节。文园多病不胜杯，孤负杀、一庭秋色。珍殽纷错，玉醅芳烈。醉倒江湖狂客。凉天佳月即中秋，更有个、今年闰月。
鹊桥仙·宴胡安常侍御家
作者：许有壬
朝代：元
体裁：词

清香华屋，黄葵红叶。正是新凉时节。文园多病不胜杯，辜负杀、一庭秋色。珍殽纷错，玉醅芳烈。醉倒江湖狂客。凉天佳月即中秋，更有个、今年闰月。
鹊桥仙·寿可聪山平章
作者：许有壬
朝代：元
体裁：词

胶身名爵。醉心糟粕。政可束之高阁。庙堂谁信是行窝，更高似、尧夫一著。胸中磅礴。眼前寥廓。与物元无城郭。自从席末挹春风，觉二十年来尽错。
鹊桥仙·寿可聪山平章
作者：许有壬
朝代：元

胶身名爵。醉心糟粕。正可束之高阁。庙堂谁信是行窝，更高似、尧夫一着。胸中磅礴。眼前寥廓。与物元无城郭。自从席末挹春风，觉二十年来尽错。
鹊桥仙·心闲胜贵
作者：许有壬
朝代：元

心闲胜贵，身闲胜富。已往而今始悟。来言精力未宜闲，此俗子、便宜推去。秋风鸡黍，春山杖屦。尽是幽人乐处。尽教须鬓雪飘萧，总不疑
鹊桥仙·赠可行弟
作者：许有壬
朝代：元

花香满院，花阴满地。夜静月明风细。南坡一室小如舟，都敛尽、山林清致。竹帘半卷，柴门不闭。好个暮春天气。长安多少晓鸡声，管不到、江南春睡。
鹊桥仙·赠可行弟
作者：许有壬
朝代：元
体裁：词

花香满院，花阴满地。夜静月明风细。南坡一室小如舟，都敛尽、山林清致。竹帘半捲，柴门不闭。好个暮春天气。长安多少晓鸡声，管不到、江南春睡。
鹊桥仙·赠相师周可山
作者：许有壬
朝代：元

春秋七帙，江湖万里。老子阅人多矣。两朝名胜一囊诗，道浑似、当时袁李。红尘陌上，白云堆里。扰扰浮生行止。我非燕颔虎头人，但诗圣、酒狂而已。
鹊桥仙同李云松宣慰过思齐，宣慰值出，书
作者：许有壬
朝代：元

雪松仙客，箕山道士。来访思斋老子。思斋何处未归来，想只在、翠红乡里。风清月白，橙黄＊紫。一巷笙歌纷起。良宵不遇负佳宾，都不念
鹊桥仙宴胡安常侍御家
作者：许有壬
朝代：元

清香华屋，黄葵红叶。正是新凉时节。文园多病不胜杯，孤负杀、一庭秋色。珍肴纷错，玉醅芳烈。醉倒江湖狂客。凉天佳月即中秋，更有个
鹊桥仙寿可聪山平章
作者：许有壬
朝代：元

胶身名爵。醉心糟粕。正可束之高阁。庙堂谁信是行窝，更高似、尧夫一着。胸中磅礴。眼前寥廓。与物元无城郭。自从席末挹春风，觉二十
鹊桥仙赠可行弟
作者：许有壬
朝代：元

花香满院，花阴满地。夜静月明风细。南坡一室小如舟，都敛尽、山林清致。竹帘半卷，柴门不闭。好个暮春天气。长安多少晓鸡声，管不到
鹊桥仙赠相师周可山
作者：许有壬
朝代：元

春秋七＊，江湖万里。老子阅人多矣。两朝名胜一囊诗，道浑似、当时袁李。红尘陌上，白云堆里。扰扰浮生行止。我非燕颔虎头人，但诗圣
鹧鸪天
作者：许有壬
朝代：元

伏腊归宁已怆然。天涯回首路三千。倦游久赋王孙草，写恨应歌相府莲。天也老，月空圆。铁心难受夜如年。麝煤闲杀春风手，想像颦蛾更可怜。
鹧鸪天
作者：许有壬
朝代：元

心到忘机便是仙。琴能得趣任无弦。病多课子酬文债，田少从人借酒钱。生盛世，遇今年。雕虫存稿不求传。有言难尽闲中乐，竹影花香白昼眠。
鹧鸪天
作者：许有壬
朝代：元

白发京华恋俸钱。溪山游钓惜无缘。老来恶兴凭诗遣，枕上才成一两联。人自苦，月空圆。衾绸如铁夜如年。但稽子侄新文学，莫问宾朋岁几迁。
鹧鸪天
作者：许有壬
朝代：元

缕篆烟消月满帘。青绫香减夜寒尖。鹊桥谁驾银河渡，虬漏应将海水添。天漠漠，恨厌厌。不成怨梦睡空甜。一春多少相思恨，瘦得腰肢分外纤。
鹧鸪天·伏腊归宁已怆然
作者：许有壬
朝代：元

伏腊归宁已怆然。天涯回首路三千。倦游久赋王孙草，写恨应歌相府莲。天也老，月空圆。铁心难受夜如年。麝煤闲杀春风手，想像颦蛾更可
鹧鸪天·心到忘机便是仙
作者：许有壬
朝代：元

心到忘机便是仙。琴能得趣任无弦。病多课子酬文债，田少从人借酒钱。生盛世，遇今年。雕虫存稿不求传。有言难尽闲中乐，竹影花香白昼
鹧鸪天·次韵李沁州寄酒
作者：许有壬
朝代：元

滴困檀槽碎玉声。青州合换沁州名。高风未论陶元亮，豪气应吞阮步兵。明老眼，慰浮生。人间势利一毫轻。羁愁如海都消尽，细和清歌带月倾。
鹧鸪天·次韵李沁州寄酒
作者：许有壬
朝代：元

甘滑端能压蔗浆。芳华初不藉山姜。可怜太白分余沥，远与文园浣渴肠。青琐闼，白云乡。百年谁与校闲忙。何如常对松岩老，万事悠悠付一觞。
鹧鸪天·次韵李沁州寄酒
作者：许有壬
朝代：元
体裁：词

甘滑端能压蔗浆。芳华初不藉山姜。可怜太白分馀沥，远与文园浣渴肠。青琐闼，白云乡。百年谁与校闲忙。何如常对松岩老，万事悠悠付一觞。
鹧鸪天·缕篆烟消月满帘
作者：许有壬
朝代：元

缕篆烟消月满帘。青绫香减夜寒尖。鹊桥谁驾银河渡，＊漏应将海水添。天漠漠，恨厌厌。不成怨梦睡空甜。一春多少相思恨，瘦得腰肢分外
鹧鸪天夜长臂痛手挛，展转不能寐，霜晓窗
作者：许有壬
朝代：元

枕上所得长短句三首，呈贤弟一笑。仍请于侄辈一和，以畅老怀白发京华恋俸钱。溪山游钓惜无缘。老来恶兴凭诗遣，枕上才成一两联。人自苦，月空圆。衾绸如铁夜如年。但稽子＊新文学，莫问宾朋岁几
鹧鸪天次韵李沁州寄酒
作者：许有壬
朝代：元

滴困檀槽碎玉声。青州合换沁州名。高风未论陶元亮，豪气应吞阮步兵。明老眼，慰浮生。人间势利一毫轻。羁愁如海都消尽，细和清歌带月
黄陵庙
作者：许有壬
朝代：元

黄陵庙下草萋萋，水远山长听竹枝。末路不求同死处，重华宁有再来时。霜筠苦泪留千古，野树愁云接九疑。珍重韩公修废坠，却怜侥福类神私。
齐天乐天津桥次韵
作者：许有壬
朝代：元
体裁：词

深宫傅粉，江东主肥，鲜养成娇软。北望中原，自分秦越，尽付马蹂车碾。神州天远。笑六代封疆，一毫无展。更着荒淫，月明琼树照同辇。长虹谁驾千尺，要等闲尽跨，人海深浅。名袭东都，侯封违命，赢得兴亡流转。年光冉冉，又匹马南来，片时宫苑。独倚阑干，夕阳鸦万点。
侍饮圭塘和桢韵
作者：许有孚
朝代：元

买得园亭位面阳，百年心事一时偿。风吹杨柳回鸾舞，雨浥芙蕖堕马妆。相下未成真率会，洛中空记姓名香。当时太液池边宴，不信人间六月凉。
十二月廿又二日观雪泠然台城郭山川四顾清爽小儿诵东坡先生聚星堂诗甚习殊可乐也因忆马明初云往岁德常杜左司尝与诸公和之成巨轴然皆不及一见仆则不敢言和但对景乘兴谨用其韵尔僭越之罪观者恕之
作者：许有孚
朝代：元

花飞六出乱无叶，泠然台上偏宜雪。茫茫大地迥无尘，渺渺予怀正奇绝。山容喜从天际改，竹声时听池边折。相知更有灞陵翁，长途不信人踪灭。平原饥兔巧跧藏，空阔苍蝇饱飞掣。小儿忍冷从吾观，楚楚毳裘蒙采缬。坡诗诵得聚星堂，字字珠玑飞玉屑。怀贤抚景慷慨生，岁月堪怜去如瞥。丰年但愿太史书，故事须从汝南说。归来举似宋广平，却笑梅花心似铁。
双洲
作者：许有孚
朝代：元

吾闻东海之上有十洲，群仙出入洲上头。瑶花琪树聚麟凤，不与尘世同春秋。吾池不啻涔蹄水，孰谓蓬瀛敢相拟。独怜亦复椭双洲，云霞嶪岌烟波里。飞桥子午凌空虚，朱阑绿柳阴扶疏。亭台倒影山色好，四顾弥望皆芙蕖。清风为宾月为友，但恨不将池变酒。恍如乘槎泛天河，又疑身在无何有。从知云海空复空，仙凡一笑将无同。浪游不必访弱水，人间亦有蓬莱宫。吾侪小人可惜无仙骨，由来二洲不是池中物。
嘉莲亭宴罢奉陪泛舟夜分始归赋诗三十韵是日之宴渤海县尹吴安之以使来具也
作者：许有孚
朝代：元

池亭秩芳筵，落日船始放。晴空散馀霞，秋水净氛坱。高荷虽离披，尚尔绿弥望。搴豁成璧池，不碍双桨荡。萦纡湛澄碧，天宇益虚旷。石窦来惊湍，松堤俯新涨。鼎立洲屿连，沿洄时一傍。饤饾罗珍羞，倾倒出奇酿。侑以二名姬，朱弦倚清唱。凝云响空翠，幽禽或颉颃。所愧杯行迟，负此百川量。须臾群动息，露气白沆砀。洒然毛骨轻，不独情绪畅。灯火空濛中，仿像江湖上。陋彼西园游，飞盖何冗长。云胡渼陂行，亦复怯风浪。而我方扣舷，凭虚恣摇荡。吾兄严郑流，高节张邴亢。少饮如醉翁，浮此斋画舫。颇恨交游稀，每每折辈行。遂令子弟间，日侍屦与杖。楼船忆当年，乐事炊一饷。望洋失所操，伏枥今在鞅。静言校畴昔，所得多所丧。与从天上人，何似山中相。但恐时易失，俯仰异欣怅。银汉浅且清，神槎喜无恙。人生贵适意，前修语非妄。榜人报更阑，列宿光荡漾。故旧东海头，何当剡溪访。
圭塘杂咏 其一 柳下听莺
作者：许有孚
朝代：元

阴阴烟翠足潜身，其奈娇喉百啭新。却忆当年阊阖晓，恩袍光照上林春。
圭塘杂咏 其三 绕堤种菊
作者：许有孚
朝代：元

酒熟同招隐士看，饥来忍把落英餐。春风无限閒桃李，不似黄花耐岁寒。
圭塘杂咏 其二 日夕观山
作者：许有孚
朝代：元

晚晴台上看巉岩，万壑千峰起翠岚。恰似云间招五老，今宵有梦定江南。
圭塘杂咏·柳下听莺
作者：许有孚
朝代：元

阴阴烟翠足潜身，其奈娇喉百啭新。却忆当年阊阖晓，恩袍光照上林春。晚晴台上看巉岩，万壑千峰起翠岚。恰似云间招五老，今宵有梦定江南。酒熟同招隐士看，饥来忍把落英餐。春风无限閒桃李，不似黄花耐岁寒。
太常引
作者：许有孚
朝代：元

水文湘簟织霜筠。座客句清新。何物是红尘。更着个、渔舟写真。赵公琴鹤，谢家丝竹，漉酒又陶巾。不独太平民。好凤阁、鸾坡旧人。
太常引
作者：许有孚
朝代：元

绿衣持节拥亭亭。玉立万娉娉。一见寸心倾。任诗画、无声有声。新篁摇葆，苍梧张盖，山色入帘青。云淡午风轻。看树影、西窗又横。
太常引
作者：许有孚
朝代：元

藕花无数半开时。池上客来稀。杖屦独徘徊。忽翠盖、因风尽欹。天工妆景，水神输供，陶写费新诗。身外杳难期。笑士价、才堪五皮。
太常引
作者：许有孚
朝代：元

靓妆仙子谢纤秾。独立水云红。绰约画阑东。似姑射、冰肌雪容。翠盘承月，玉杯擎露，粲粲蕊珠宫。真赏有邻翁。画添入、霓裳曲中。
摸鱼儿
作者：许有孚
朝代：元

买陂塘旋栽杨柳，不妨三月农务。溪翁走报新痕涨，昨夜西山雷雨。将没渚。有复道双洲，缭绕通孤屿。黄鹂对语。正春色暄妍，物华明媚，好在浴沂趣。天涯路。芳草茫茫如许。蛮笺难写心吕。碧云冉冉春波绿，都是相思情句。花共醑。似梅与山矾，臭味曾同谱。堤阴树古。要乱絮漫空，柔条蘸水，慎勿折樊圃。
摸鱼儿
作者：许有孚
朝代：元

买陂塘旋栽杨柳，佳人屡辍斋务。扁舟荡漾亭深处，堪避片云疏雨。明月渚。有仙子凌波，解佩留芳屿。园丁亦语。道四美俱全，二难巧遇，杯酒易成趣。升平相，元与旌阳同许。水云身世希吕。归来却觅玄真子，不和岳阳楼句。斟佳醑。怅瑶瑟朱弦，遗曲谁能谱。谈今援古。听无底书囊，有源诗派，何必种芝圃。
摸鱼儿
作者：许有孚
朝代：元

买陂塘旋栽杨柳，园亭尽有公务。东山更理闲丝竹，莫用苍生霖雨。鸥鹭渚。淡相对忘机，不羡蓬瀛屿。平生愿语。便泉石膏肓，烟霞痼疾，始遂隐居趣。邯郸路。老我头颅如许。黄梁何日逢吕。斜川便是桃源洞，千载归来辞句。巾漉醑。笑琴亦无弦，何处求新谱。茫茫万古。任沧海桑田，白衣苍狗，不到老农圃。
摸鱼儿
作者：许有孚
朝代：元

买陂塘旋栽杨柳，平章风月专务。归来温树无人问，但听四窗荷雨。圆作渚。准拟似、神仙瀛海烟波屿。凭阑独语。笑元亮谋生，秫多菊在，唯识酒中趣。东华路。朝士从教推许。庙堂议论如吕。而今不说经纶话，只办西城联句。邻酒醑。更乘兴相从，香鼎兼琴谱。平生考古。已散却黄金，买回清福，倚杖看为圃。
摸鱼儿
作者：许有孚
朝代：元

买陂塘旋栽杨柳，新来已见成务。小山丛桂人如玉，何用为云为雨。怀北渚。怅渺渺予怀，目断游龙屿。凭谁寄语。正宋玉悲秋，桓温种木，妨我远游趣。西风劲，一鹤横空何许。匆匆月又南吕。崇台迥出云霄里，好是登高题句。时载醑。却不似香山，泪落琵琶谱。无多让古。有黄菊青松，寒香晚节，吾不负吾圃。
摸鱼儿
作者：许有孚
朝代：元

买陂塘旋栽杨柳，英雄颇识时务。老臣正欲彰君赐，未办万间风雨。安石渚。可无事争墩，吾自安吾屿。从人浪语，且雪后观山，灯前飞盖，不动剡溪趣。西湖梦，却要扁舟来许。何时命驾如吕。对梅浑是苏堤上，追和逋仙佳句。茶当醑。有佳客相过，刻烛论诗谱。因评近古。自昼锦归来，观鱼轩后，谁更问园圃。
摸鱼儿
作者：许有孚
朝代：元

买陂塘旋栽杨柳，诗人何逊曹务。水云乡里看云锦，不羡落花红雨。如顾渚。脍鲜鲫银丝，画舫萦回屿。花娇欲语。任潋滟荷觞，淋漓宫锦，痛饮是佳趣。虚闲地，更有图书如许。坑灰追笑嬴吕。北窗一榻清风细，读罢羲文章句。姑置醑。对避暑楼台，名画宣和谱。亭前桧古。看黛色参天，霜皮溜雨，闲煞汉阴圃。
摸鱼儿
作者：许有孚
朝代：元

买陂塘旋栽杨柳，诗翁急欲知务。平生想像江湖意，几度鸡鸣风雨。凫有渚。直晚景桑榆，才得埋霞屿。先贤好语。道钟鼎山林，神仙宰相，从昔不同趣。西池路。天意而今都许。佳人协律调吕。浮沉愿入鸡豚社，其奈香山佳句。谁我醑。又菊节相催，先约修花谱。犹今视古。有洹水秋声，林卢爽气，壮观我西圃。
摸鱼儿
作者：许有孚
朝代：元

买陂塘旋栽杨柳，闲人有此忙务。平泉绿野吾无羡，仅看一蓑烟雨。舟泊渚。更把钓观鱼，宛在池中屿。掀髯自语。待月到天心，风来水面，笑领此时趣。堤边路。斸药邻翁相许。阿蒙非复吴吕。西山如画花如锦，专待公来寻句。瓢挹醑。听牧唱樵歌，高下从吾谱。何须说古。只待漏东华，软尘千尺，应不到兹圃。
摸鱼子·买陂塘旋栽杨柳
作者：许有孚
朝代：元

买陂塘旋栽杨柳，山中道士家务。丰年城市秋偏好，又近重阳风雨。兰泛渚。虽信美江山，不似吾双屿。孙儿学语。说桑梓光阴，松筠节操，岁岁有欢趣。沙堤路。身退功成天许。非熊梦断占吕。但教阶下人如谢，解道春池新句。尊有醑。更不说、传家事业光吾谱。衣冠尚古。有双桧亭台，万荷池沼，安我邵平圃。
柳巷
作者：许有孚
朝代：元

种柳圭塘路，行行便向荣。雨晴羞眼涩，烟暖细眉横。色比金犹嫩，枝看翠易盈。林疏无系马，叶接有啼莺。线乱柔条袅，毡铺落絮平。寻诗常独往，送客或同行。归院尘难到，还家月每明。上通陶令宅，不接亚夫营。京兆时非昔，平康梦自惊。阳关休叠曲，司马易伤情。但恐春回驭，何将酒解酲。托根因胜境，由径得嘉名。莫讶公休吏，诗成句未精。
柳梢青
作者：许有孚
朝代：元

远岫浮岚。澄江拖练，飞梦云帆。乐事关心，菊朝烹蟹，灯夜传柑。春郊随处行庵。听驺从、携花几篮。洲渚凝妆，园林穷胜，好个江南。
柳梢青·以上二首和许有壬词，附圭塘乐府别
作者：许有孚
朝代：元

山润浮岚。溪清呈底，画帆无帆。酒友诗朋，香芹鲜鲫，绿橘黄柑。风亭月榭云庵。更奇品、花盆果篮。城市繁华，湖山佳丽，好个江南。
次和可翁新秋即事
作者：许有孚
朝代：元

池亭残暑去，乐事日相关。径列霜前菊，窗招雨后山。好诗来枕上，爽气满人间。极目崇台晚，遥天一鹤还。
渔家傲
作者：许有孚
朝代：元

云外宾鸿声渐杳。羁人听罢如尝蓼。我对清尊时复倒。风露早。黄鸡果是能催晓。莲褪残红凉乍到。水天一色供游眺。短笛悲秋知音少。吹别调。新翻商意渔家傲。
渔家傲
作者：许有孚
朝代：元

浓绿园林光莫葆。诗翁只爱窗前草。骤雨才过蛙又闹。亭馆好。日长人在蓬莱岛。风度新松声袅袅。酒酣却笑瀛洲小。柳外荷边休计较。皆可棹。采莲人和渔家傲。
渔家傲·以上周咏先校旧抄圭塘款乃集本许有
作者：许有孚
朝代：元

雪后西山崖壁峭。奇观难与他人道。煨宇有炉无客造。从壑诮。巡檐且索梅花笑。冷蕊疏花开矫矫。水村妆点霜林槁。赖有此君同节操。成二宝。浅斟低唱渔家傲。
渔家傲·和
作者：许有孚
朝代：元

莫讶圭塘春缥缈。要知生意从冬杪。柳动长堤冰泮沼。庭院悄。旧巢又见来玄鸟。九十韶华容易老。镜中勋业惭频照。招饮便须忙罢钓。休醉了。东君要听渔家傲。
睡起偶成
作者：许有孚
朝代：元

清风枕簟水云乡，梦觉槐根百虑忘。起课山僮笑多事，饲鱼跟藕摘莲房。
蔬圃
作者：许有孚
朝代：元

有池可汲园可斸，拂袖归来心愿足。自甘学圃为小人，爱此菜茹画苜蓿。元修雨后脆且腴，诸葛数荣□浓绿。萝卜生儿芥有孙，芋魁出水频浇沃。罢锄时或钓池鱼，隐几何曾梦蕉鹿。既无抱瓮老翁劳，亦免趋炎胁肩辱。吾尝寓甲第，纷纷厌粱肉。吾今旦烹葵，食郁杂野础。彼紫驼峰出翠釜，争如菘韭侑炊粟。五侯之鲭世所贵，五辛之盘吾亦欲。庸人皆被富贵熏，或羡吾饕是清福。但令此色贯驻颜，隽味齧根充我腹。三年不窥惭仲舒，吾侪何可轻樊须。九月筑场十月涤，连年藉此输官租。
和韵
作者：许桢
朝代：元

清晨走马碧鸡坊，点检西园数亩塘。花柳前川成自乐，轮蹄终日为谁忙？钓鱼岸口迎新水，沽酒邻家过短墙。半醉莫催翁命驾，月明松影引杯长。
太常引
作者：许桢
朝代：元

淡妆素服更纤浓。清致不须红。伫目画桥东。一扫尽、人间冶容。麻姑何在，嫦娥昨夜，飞出广寒宫。天亦为诗翁。把好景、都移此中。
太常引
作者：许桢
朝代：元
体裁：词

淡妆素服更纤秾。清致不须红。伫目画桥东。一扫尽、人间冶容。麻姑何在，嫦娥昨夜，飞出广寒宫。天亦为诗翁。把好景、都移此中。
太常引
作者：许桢
朝代：元

藕花香里有丛筠。照水绿梢新。清洁出风尘。似特与、幽人写真。门无俗客，地多清兴，羽扇白纶巾。甘作太平民。故自谓、羲皇上人。
太常引
作者：许桢
朝代：元

西池池上好新亭。红翠斗娉婷。翠盖几翻倾。听水上、红妆笑声。归来乡社，不关尘事，活计问樵青。世事一毫轻。看西泠、晴云暮横。
太常引·和
作者：许桢
朝代：元

池亭荷净纳凉时。四面柳依稀。棹得酒船回。看风里、沙巾半欹。残霞照水，夕阳明树，天付画中诗。应不负归期。更谁看、桃花面皮。
太常引·和
作者：许桢
朝代：元
体裁：词

池亭荷净纳凉时。四面柳依稀。棹得酒船回。看风里、纱巾半欹。残霞照水，夕阳明树，天付画中诗。应不负归期。更谁看、桃花面皮。
摸鱼儿
作者：许桢
朝代：元

买陂塘旋栽杨柳，闲人忙过曹务。山翁溪友来相贺，昨夜应时甘雨。舟泛渚。有茶灶相从，同过东西屿。鸥边自语。是午梦初回，余酲未解，七碗得真趣。神仙事，云海茫茫何许。何人岩下逢吕。诗家却有还丹诀，万景点成奇句。公自醑。且山水徜徉，莫考飞升谱。悠悠万古。看一片烟霞，四时风物，吾圃即玄圃。
摸鱼儿
作者：许桢
朝代：元
体裁：词

买陂塘旋栽杨柳，闲人忙过曹务。山翁溪友来相贺，昨夜应时甘雨。舟泛渚。有茶灶相从，同过东西屿。鸥边自语。是午梦初回，馀酲未解，七碗得真趣。神仙事，云海茫茫何许。何人岩下逢吕。诗家却有还丹诀，万景点成奇句。公自醑。且山水徜徉，莫考飞升谱。悠悠万古。看一片烟霞，四时风物，吾圃即玄圃。
摸鱼儿·和
作者：许桢
朝代：元
体裁：词

买陂塘旋栽杨柳，求田专理农务。扁舟来往烟波里，青箬绿蓑风雨。时泛渚。把远岫遥岑，收拾来孤屿。霜花笑语。道凤阁鸾台，黄尘乌帽，争似醉乡趣。洹溪上，道士而今谁许。非熊梦断姜吕。水声山色相萦绕，涌出笔端新句。斟桂醑。听万籁笙竽，一派仙家谱。休论往古。向种菊篱边，观鱼轩外，晚节有秋圃。
摸鱼儿·和
作者：许桢
朝代：元

买陂塘旋栽杨柳，求田专理农务。扁舟来往烟波里，青箬绿蓑风雨。时泛渚。把远岫遥岑，收拾来孤屿。黄华解语。道凤阁鸾台，黄尘乌帽，争似醉乡趣。洹溪上，道士而今惟许。飞熊梦断姜吕。水声山色相萦绕，涌出笔端新句。斟桂醑。听万籁笙竽，一派仙家谱。休论往古。向种菊篱边，观鱼轩外，晚节有秋圃。
柳梢青
作者：许桢
朝代：元

山远生岚。溪清呈底，剡棹收帆。风物依然，烂红茶树，回色青柑。暗香寒阻梅庵。把楮颖、权收墨篮。暖阁红炉，浅斟低唱，好个江南。
柳梢青·云柚如岚
作者：许桢
朝代：元

云柚如岚。月池通港，画舫无帆。细葛春纤，摘来卢橘，香赛温柑。荷亭柳榭松庵。更奇品、花盆果篮。梦想飞觥，水晶宫里，好个江南。
柳梢青·叠嶂浮岚
作者：许桢
朝代：元

叠嶂浮岚。澄江拖练，远浦归帆。橙蟹分甘，莼鲈专美，露酒霜柑。登高聊憩禅庵。采菊蕊、茱萸满篮。丹桂飘香，芙蓉弄色，好个江南。